SLOM POBUNJENIKA U ALEPU: Polažu oružje i predaju se Asadovoj vojsci | WebTribune\nHome U FOKUSU SLOM POBUNJENIKA U ALEPU: Polažu oružje i predaju se Asadovoj vojsci\nSLOM POBUNJENIKA U ALEPU: Polažu oružje i predaju se Asadovoj vojsci\nBorci različitih naoružanih grupa polažu oružje i predaju se u četvrtima Alepa, javili su pripadnici sirijske samoodbrane.\n„Za sada ne možemo da kažemo da se borci masovno predaju, ali iz Salahedina i Šeih Maksud (četvrti Alepa) već je izašlo nekoliko desetina boraca u poslednja dva dana“, saopštili su pripadnici sirijske samoodbrane.\nBorci koji su prihvatili predlog komande armije, predali su oružje na kontrolnom punktu i upućeni su u odeljenja specijalne službe u kojima će proći sve neophodne procedure pre nego što dobiju amnestiju i vrate se civilnom životu.\nPreko koridora koje su odredile lokalne vlasti nastavljaju da izlaze civili. Prema podacima sirijske nacionalne agencije SANA, istočna naselja u subotu ujutru napustile su desetine porodica.\nSvi civili bili su upućeni u kampove koje su opremile vlasti, gde će proći zdravstveni pregled i gde će im biti pruženi privremeni smeštaj i hrana.\nU petak je saopšteno da su teroristi iz nekih četvrti zabranili muškarcima do 50 godina da napuštaju zonu sukoba i pretili starima i ženama koji su želeli da napuste teritoriju pod kontrolom terorista.\nU četvrti Bustan Kasar teroristi su pucali iz vatrenog oružja na humanitarni koridor i ranili četiri žene.\nU četvrtak su Rusija i sirijske vlasti počele veliku humanitarnu operaciju za ukazivanje pomoći civilima u Alepu.\nMinistar odbrane Rusije Sergej Šojgu izjavio je da će za izlaz iz grada biti otvorena tri koridora za civile i borce koji žele da predaju oružje i jedan koridor za borce sa oružjem i tehnikom.


Sadašnje cijene goriva kao i 2018. kada su bile blokade saobraćaja: Stanivuković predvodio bunt u Banjaluci - Srpskainfo\nTo je bilo u junu prije tri godine, a glavni organizatori blokada bili su prevoznici. Međutim, u Banjaluci se pored prevoznika kao organizator isprofilisao Draško Stanivuković, sadašnji gradonačelnik Banjaluke.\nStanivuković je tada sa saradnicima blokirao saobraćaj nekoliko dana zaredom i to u najvećem špicu i na najprometnijim saobraćajnicama.\nFoto: Radiosarajevo.ba/RAS Srbija\nNakon izvjesnog vremena gorivo jeste pojeftinilo, ali ne zbog poteza institucija ili zbog smanjenja marži naftnih distributera već zbog pada cijena na svjetskom tržištu.\nU Republici Srpskoj su trenutno cijene otprilike na nivou iz sredine 2018. godine i sada je gorivo i do 2,30 KM, a cijene će, po svemu sudeći, i dalje da rastu. Međutim, za sada se niko nije javno usprotivio.\nČinjenica je da za razliku od prije tri godine u Srpskoj postoji Uredba kojom je trgovcima naftnih derivata veleprodajna ograničena marža na maksimalno 0,06 KM i 0,25 KM po litri u maloprodaji.\nDruštvo blokada saobraćajaDraško StanivukovićPrevozniciprotesti zbog cijene goriva\nStanić podržao prevoznike u Banjaluci "Gradonačelnik promoviše besplatan javni prevoz, a nema sat vremena da se pokuša naći rješenje"\nPrevoznici opet razmišljaju o SKUPLJIM KARTAMA: Banjaluka će se uskoro suočiti sa negativnim efektima viših cijena goriva\nU čast Petru Kočiću: Stanivuković ugostio djecu iz Stričića (FOTO)\n"Planirana gradnja Centralnog gradskog spomen obilježja" Stanivuković prisustvovao obilježavanju krsne slave Boračke organizacije\nSubvencije mogu, ali uz ustupke: Grad traži besplatne mjesečne karte za najugroženije\n"Piliće vakcinišu živim virusom" Dr Gligić se zapitala da li se korona razmnožava u živini koju jedemo\n"PODRŽITE BORBU" Poziv radnicima u cijeloj BiH da se okupe u zajednički pokret


Rok za puštanje uhapšenih sutra u 15 sati, opozicija traži: Hapsite nas, djecu pustite! | DEPO Portal\nRok za puštanje uhapšenih sutra u 15 sati, opozicija traži: Hapsite nas, djecu pustite!\nOpozicioni čelnici i zastupnici u Skupštini Srbije, koji su u subotu uveče ušli sa skupinom demonstranata u zgradu Radio televizije Srbije (RTS), ponudili su u nedjelju policiji da ih uhapsi i sudi im, a za uzvrat oslobodi uhapšene mladiće koji su s njima bili u RTS-u\n- Ukoliko se to ne desi, organizatori protesta saopštiće kada ćemo se ponovo okupiti, i tada kada se ponovo okupimo iz cijelog Beograda, iz cijele Srbije, njihov kraj je blizu, oni su gotovi, oni su prošlost - poručio je Obradović.\nInače, opozicioni čelnici i zastupnici u Skupštini Srbije, koji su u subotu uveče ušli sa skupinom demonstranata u zgradu Radio televizije Srbije (RTS), ponudili su u nedjelju policiji da ih uhapsi i sudi im, a za uzvrat oslobodi uhapšene mladiće koji su s njima bili u RTS-u, javlja agencija Fena.\nVođa konzervativnog pokreta Dveri Boško Obradović rekao je, stojeći pred kordonom policije s čelnicima Saveza za Srbiju, da su među uhapšenima mladići od 18 do 28 godina i da su među protestantima danas i njihovi roditelji.\n- Ovdje je sve jednostavno - predložili smo da se sastanu dva izaslanstva - organizatora protesta ('1 od 5 miliona') i policije i da tu djecu puste na slobodu - rekao je Obradović.\n- Ako je neko odgovoran - to smo mi - dodao je.\nNaglasio je da se ni on ni drugi opozicioni zastupnici koji su sinoć ušli u zgradu RTS-a "ne pozivaju na imunitet".\n- Neka uhapse mene i (Dragana) Đilasa, ali djecu moraju pustiti - poručio je Obradović.\n#protesti #Beograd #opozicija #hapšenje


Izvori: Kineski ljekari pomažu Kim Jong Unu\nKim Jong Un (Arhiv: 11. april 2020)\nKina je u Sjevernu Koreju poslala tim u kome su medicinski eksperti da pomogne sjevernokorejskom lideru Kim Jong Unu, prema informacijama troje ljudi bliskih izvorima, prenosi Reuters.\nTim sastavljen od kineskih zvaničnika i doktora stiže u momentu kada se dovodi u pitanje zdravlje sjevernokorejskog lidera.\nReuters nema dovoljno saznanja da potvrdi da posjeta ovog tima ima veze sa Kimovim zdravljem. Novinari ove agencije nisu dobili odgovore na pitanja upućena kineskom Ministarstvu spoljnih poslova, niti Odjeljenju za komunikacije Komunističke partije Kine.\n"Daily NK", website u Seulu objavio je početkom nedjelje da se Kim oporavlja posle kardiovaskularne operacije 12. aprila. Južnokorejski i kineski zvaničnici dovode u pitanje navode da je Kimov život u opasnosti poslije intervencije. Zvaničnici u Južnoj Koreji navode da nisu primjetili nikakve nesvakidašnje aktivnosti u Sjevernoj Koreji.\nI predsjednik Amerike Donald Trump je u četvrtak izneo sumnju u navode da se Kim bori za život.\n"Mislim da ti izvještaji nisu tačni", naveo je Trump\nJužnokorejski izvori potvrdili su Reutersu da je, prema njihovim obavještajnim saznanjima, Kim živ i da će se uskoro pojaviti u javnosti. Taj izvor pak nije imao više informacija o Kimovom zdravstenom stanju, niti o kineskoj pomoći.\nSjeverna Koreja je jedna od najizolovanijih zemalja na svijetu, a zdravlje lidera tretira se kao pitanje državne bezbjednosti. Reuters nije mogao da potvrdi detalje o tome gdje se Kim nalazi i kakvog je zdravlja. Posljednji put je viđen u javnosti 11. aprila kada je predsjedavao sastankom.\nKim, za koga se vjeruje da ima 36 godina, i ranije je imao situacije u kojima se nije pojavljivao na državnoj televiziji neko vrijeme. Više od mjesec dana, bio je odsutan 2014. godine, nakon čega ga je državna televizija prikazala kako hoda sa štapom.\nSpekulacije o njegovom zdravstvenom stanju podgrijavaju činjenice da mnogo puši, da se mnogo ugojio od kada je došao na vlast, ali i to da je bilo kardiovaskularnih problema u porodičnoj istoriji.


Po rečima Srđana Stanojlovića iz Poljoprivredne savetodavne i stručne službe, rod srpske nacionalne voćke biće u odnosu na prošlu godinu manji za 20 do 30 odsto. Svemu je kumovalo hladno vreme u vreme cvetanja, zbog čega je oplodnja bila duga i problematična.„Samim tim prošlog i ovog meseca došlo je do velikog opadanja plodova, tako da imamo redukovan rod i bojim se da će mnogi ostati bez ugovorenih količina šljiva, a i bez rakije. Bolje prinose imaće oni šljivari koji su u svom zasadu imali košnice, jer su pčele pomogle dobru oplodnju“, navodi Stanojlović, dodajući da ne očekuje prinose veće od sedam tona po hektaru.„Već se bere ’čačanska rana‘, čija je cena branice 80 do 100 dinara po kilogramu. U toplijim delovima uskoro će početi berba ’čačanske lepotice‘, čija cena kao branice za sada je oko 50 evrocenti i ona mahom ide u izvoz za Rusiju. Ugovara se cena ’stenleja‘, koji je najzastupljenija sorta i koja će verovatno biti oko 40 dinara kilogram. Naredna u berbi je ’stara ranovača’ koje nema mnogo i koju mahom kupuju proizvođači rakije, koji su izašli sa preliminarnom cenom od 30 dinara“, kaže Stanojlović, prenosi Blic.Milorad Jović iz Gornjeg Crniljeva kod Osečine, koji je sa prinosom od 50 do 80 tona jedan od najvećih proizvođača i višestruko nagrađivan na „Sajmu šljiva“, kaže da je zbog vremenskih neprilika ovogodišnji rod šljive desetkovan.O otkupnoj ceni šljive, kako kaže, trenutno se ništa zvanično ne govori. Međutim, kako kaže, očekuje se i veća cena zbog manjka roda.„Prošle godine otkupna cena sirove šljive bila je do 20 dinara za kilogram. Ove godine pominju cenu od 50 do 60 dinara, ali to je zasada samo nezvanična najava. Što se tiče sušene šljive, ona je i lane imala dobru cenu u otkupu od 1,3 evra kilogram. S obzirom da će rod biti znatno manji, očekuje se i da ona ima dobru cenu. Pogotovo, kako imamo informacija od otkupljivača i izvoznika, jer su sve količine lanjske suve šljive iz Srbije izvezene, vrlo je malo ima na lageru, zbog izuzetno velike tražnje za ovim proizvodom“, zaključuje Jović.\nekonomija, srbija, šljive\nOd zasada koji su dobro rodili do onih gde plodova neće biti ni za slatko – tako uoči početka berbe izgledaju šljivici u Srbiji, zbog čega poljoprivredni stručnjaci očekuju skoro za trećinu manji rod šljive. Zbog deficita, slično malini, sledi i znatno viša otkupna cena nego ranijih godina.\nPo rečima Srđana Stanojlovića iz Poljoprivredne savetodavne i stručne službe, rod srpske nacionalne voćke biće u odnosu na prošlu godinu manji za 20 do 30 odsto. Svemu je kumovalo hladno vreme u vreme cvetanja, zbog čega je oplodnja bila duga i problematična.\n„Samim tim prošlog i ovog meseca došlo je do velikog opadanja plodova, tako da imamo redukovan rod i bojim se da će mnogi ostati bez ugovorenih količina šljiva, a i bez rakije. Bolje prinose imaće oni šljivari koji su u svom zasadu imali košnice, jer su pčele pomogle dobru oplodnju“, navodi Stanojlović, dodajući da ne očekuje prinose veće od sedam tona po hektaru.\nŠto se tiče kvaliteta „plavog zlata“, savetodavac za voćarstvo i vinogradarstvo PSS, smatra da će kvalitet ploda biti solidan, ali će definitivno biti sitniji „jer smo imali sušu u rangu elementarne nepogode”. U svakom slučaju, kako dodaje, „otkupljivači neće mnogo pitati za kvalitet s obzirom da šljive nema dovoljno“. Slično malini i kupini, deficit u prinosima obećava dobru otkupnu cenu za proizvođače.\n„Već se bere ’čačanska rana‘, čija je cena branice 80 do 100 dinara po kilogramu. U toplijim delovima uskoro će početi berba ’čačanske lepotice‘, čija cena kao branice za sada je oko 50 evrocenti i ona mahom ide u izvoz za Rusiju. Ugovara se cena ’stenleja‘, koji je najzastupljenija sorta i koja će verovatno biti oko 40 dinara kilogram. Naredna u berbi je ’stara ranovača’ koje nema mnogo i koju mahom kupuju proizvođači rakije, koji su izašli sa preliminarnom cenom od 30 dinara“, kaže Stanojlović, prenosi Blic.\n12 Maj, 21:49\nMilorad Jović iz Gornjeg Crniljeva kod Osečine, koji je sa prinosom od 50 do 80 tona jedan od najvećih proizvođača i višestruko nagrađivan na „Sajmu šljiva“, kaže da je zbog vremenskih neprilika ovogodišnji rod šljive desetkovan.\n„Šljive je, nažalost, vrlo malo. Lane sam imao 60 tona sirove, ove godine kada bi bilo do 15 tona sirove šljive, to bi bila premija. Naime, proletos kad je bilo cvetanje, zadesilo nas je nekoliko povezanih dana sa izuzetno niskom temperaturom i mrazom, što se drastično odrazilo na rod. U celoj Podgorini je tako, tako da su nam očekivanja da će ovogodišnji rod najrealnije biti na nivou 30 odsto prošlogodišnjeg – konstatuje Jović.\nO otkupnoj ceni šljive, kako kaže, trenutno se ništa zvanično ne govori. Međutim, kako kaže, očekuje se i veća cena zbog manjka roda.\n„Prošle godine otkupna cena sirove šljive bila je do 20 dinara za kilogram. Ove godine pominju cenu od 50 do 60 dinara, ali to je zasada samo nezvanična najava. Što se tiče sušene šljive, ona je i lane imala dobru cenu u otkupu od 1,3 evra kilogram. S obzirom da će rod biti znatno manji, očekuje se i da ona ima dobru cenu. Pogotovo, kako imamo informacija od otkupljivača i izvoznika, jer su sve količine lanjske suve šljive iz Srbije izvezene, vrlo je malo ima na lageru, zbog izuzetno velike tražnje za ovim proizvodom“, zaključuje Jović.


Autori istraživanja su istakli da su imena koja se završavaju na "a" izgleda egzotičnija muškarcima i bude u njima maštu, objavili su danas francuski mediji.\nOsobe čije se ime završava na to slovo zato, kako su istakli autori, dobijaju 46,1 poruku sedmično, dok globalan prosek iznosi 35,8 poruka.\nSajt "Smardejt" je sproveo istraživanje medju 17.628 žena njegovih članica.\nOno je pokazalo da čak i žene sa najprivlačnijim imenima kao što su Mari, Natali ili Izabel nemaju toliko uspeha kao njihove rivalke Tanja, Lola, Lidija i ostale koja imaju na kraju fatalno "a" simbol, kako smatraju autori istraživanja, poziva na ljubavnu vezu.\nDeset najsmešnijih pljački ikada\nNeke pljačke se planiraju mesecima, a neke su toliko smešne i pune propusta da izgleda kao da lopovi nisu mislili niti o planu niti o posledicama. Pogledajte top deset najsmešnijih pljački i lopova.\nPijani Robin Hud regulisao saobraćaj u Valjevu\nValjevska policija je prošlog vikenda u kasnim večernjim satima uhapsila mladića u kostimu Robina Huda, koji je, vidno pijan, regulisao saobraćaj u centru grada, javio je danas regionalni Radio Patak.\nHrišćanska sekta venčala 3.500 parova u Južnoj Koreji\nPripadnici Munove Unifikacione crkve organizovali su ceremoniju venčanja u Južnoj Koreji gde je istovremeno 3.500 parova stupilo u brak.\nMlada krv usporava starenje\nMnogi su čuli priču da je pokojni predsednik Severne Koreje Kim Džong Il dobijao svežu krv zdravih mladih devica kako bi usporio proces starenja. Nedavni eksperimenti pokazali da je moguće podmladiti mozak starih miševa ubrizgavanjem krvi mladih jedinki.\nNajmanji kičmenjak na svetu je žaba duga 7,7 milimetara\nNJU ORLEANS - Najmanji kičmenjak na planeti je jedna žabica duga svega 7,7 milimetara koja je nedavno otkrivena na Novoj Gvineji, saopštili su danas američki biolozi.


Za transplantaciju glave potrebno 42 hirurga i 10 miliona evra - 25.02.2016, Sputnik Srbija\nZa transplantaciju glave potrebno 42 hirurga i 10 miliona evra\nZa izvođenje prve probne operacije transplantacije glave potrebno je 42 hirurga i 10 miliona evra, što je otprilike dva puta manje nego za izvođenje takve... 25.02.2016, Sputnik Srbija\nrusija, vesti, svet, serđo kanavero\n12:08 25.02.2016 (Osveženo: 12:13 25.02.2016)\n© Flickr / Pieter van Marion Operacija - ilustracija\nZa izvođenje prve probne operacije transplantacije glave potrebno je 42 hirurga i 10 miliona evra, što je otprilike dva puta manje nego za izvođenje takve operaciju u Americi, izjavio je italijanski hirurg Serđo Kanavero koji namerava da izvede tu operaciju na ruskom inženjeru Valeriju Spiridonovu koji pati od retke bolesti koja razara mišiće.\nOn je rekao da to nije investicija u pojedinačnu operaciju, već da se radi o tehnološkom i medicinskom napretku.\n10 April 2015, 14:52\n„Mi smo otvoreni za investicije. Međutim, najveći problem je naći adekvatnu operacionu salu s obzirom da je neophodno u nju smestiti toliko veliki broj ljudi“, istakao je Kanavero.\nPrema njegovim rečima, samo na honorare doktora koji će učestvovati u operaciji neophodno je izdvojiti oko pet miliona evra, jer će oni raditi na smenu, obzirom da bi operacija trebalo da traje oko 36 sati.\nPored toga, milion evra će koštati i pribor za sečenje nervnih vlakana i njihovo ponovno povezivanje, a potrebno je obezbediti i aparaturu za stimulaciju kičmene moždine.\nKanavero i Spiridonov se nadaju da će uspeti da privuku ruske ili strane investitore, koji se, kako su rekli, ne boje da ulože svoj novac i doprinesu razvoju novih tehnologija.


Državno takmičenje ekipa Crvenog krsta Srbije u pružanju prve pomoći i realističkom prikazu povreda, stanja i oboljenja\nPozivamo vas na najveće takmičenje ekipa Crvenog krsta Srbije u pružanju prve pomoći i realističkom prikazu povreda, stanja i oboljenja koje će se održati u subotu 21. septembra 2019. godine u Tašmajdanskom parku. Da li ste spremni da se osetite sigurno u društvu šestostrukih šamiona Evrope u prvoj pomoći i otkrijete zašto će Beograd ovog vikenda biti najbezbedniji grad? Ceremonija otvaranja je u 10 časova na Stadionu Tašmajdan, a samo takmičenje će se odvijati na poligonima u Tašmajdanskom parku od 11 do 16 časova.\nPozivamo vas da budete naš gost na ovoj najvećoj i najmasovnijoj manifestaciji koju Crveni krst Srbije organizuje svake godine i koja okuplja preko 700 volontera Crvenog krsta iz cele Srbije. Takmičenje je ove godine posvećeno bezbednosti dece u saobraćaju i odvija pod sloganom „I mi učestvujemo! Bezbedni u saobraćaju“.\nNa Državnom takmičenju ekipa Crvenog krsta Srbije svoje umeće poznavanja prve pomoći pokazaće 15 ekipa Omladine i 15 ekipa Podmlatka Crvenog krsta iz 28 sredina iz cele Srbije, koje su se plasirale na Državno takmičenje nakon pobeda na opštinskim, gradskim, pokrajinskim i međuregionalnim takmičenjima. Na takmičenju će se nadmetati i 12 ekipa Crvenog krsta u realističkom prikazu povreda, stanja i oboljenja. Na ovoj manifestaciji će takođe nastupiti i 11 ekipa „petlića“, najmlađih volontera Crvenog krsta, koji učestvuju revijalno i koji će prikazati svoja znanja i veštine u pružanju prve pomoći posetiocima Tašmajdana.\nTakmičenje u prvoj pomoći će se realizovati na 15 poligona na kojima će se članovi ekipa prve pomoći takmičiti u pružanju prve pomoći, bezbednom učešću u saobraćaju i drugim veštinama važnim za volontere Crvenog krsta.\nPrva pomoć je prepoznatljiv simbol organizacije Crvenog krsta u celom svetu i jedna je od najznačajnijih aktivnosti Crvenog krsta Srbije. U organizacijama Crvenog krsta Srbije preko 25.000 građana svake godine nauči osnovne veštine prve pomoći. Obuka dece i mladih je posebno važna, takmičenja ekipa Podmlatka i Omladine Crvenog krsta se organizuju na svim nivoima i okupe 3.000 takmičara iz cele Srbije. Najuspešniji među njima predstavljaju svoje znanje na Državnom takmičenju Crvenog krsta Srbije.


Investicije u ekološke projekte u Vranju najveće na teritoriji Srbije | Gradimo zajedno\nNaslovnaSrbijaInvesticije u ekološke projekte u Vranju najveće na teritoriji Srbije\nInvesticije u ekološke projekte u Vranju najveće na teritoriji Srbije\nVranje, 17. decembar – Ministar građevinarstva, saobraćaja i infrastrukture Tomislav Momirović danas je u Vranju obišao početak radova na izgradnji nove kanalizacione mreže u okviru projekta „Čista Srbija“, a potom i početak probnog rada novoizgrađenog postrojenja za prečišćavanje otpadnih voda. Postrojenje za prečišćavanje otpadnih voda u Vranju predstavlja jednu od najznačajnijih investicija Pčinjskog okruga u okviru bilateralne saradnje sa SR Nemačkom i nemačkom razvojnom bankom KFV u oblasti komunalne infrastrukture za Vranje, vrednosti 29,4 miliona evra.\nIzgradnja centralnog postrojenja za prečišćavanje otpadnih voda u Vranju kapaciteta 65.000 ekvivalent stanovnika i investicione vrednosti 11,8 miliona evra završena je 15. decembra ove godine, nakon čega je započet probni rad i optimizacija tehnoloških radnih parametara. Paralaleno sa izgradnjom postrojenja izgrađeno je i 22 kilometra kanalizacione i kolektorske mreže kojom je povećana pokrivenost grada i kojom je na kanalizacionu mrežu povezana i Vranjska Banja.\n,,Investicije u komunalnu infrastrukturu i ekološke projekte koje sprovodimo u Vranju su najveće na teritoriji cele Republike Srbije. Izgradićemo 142 kilometra potpuno nove kanalizacione mreže i to su pravi i realni ekološki projekti koje danas sprovodimo na teritoriji cele države. U ovoj godini smo započeli izgradnju oko 800 kilometara kanalizacione i kolektorske infrastrukture u više od 20 lokalnih samouprava, a sledeće godine ćemo dodatno ubrzati. U budžetu je izdvojeno 28 milijardi danara samo za ekološke projekte izgradnje komunalne infrastrukture. To su rekordne investicije koje će doprineti da postignemo uspeh i ekološke standarde približimo standardima kakvi postoje u zemljama Zapadne Evrope“, rekao je Momirović.\nU gradu Vranju u okviru projekta „Čista Srbija“ biće izgrađeno dodatnih 141,6 kilometara kanalizacione mreže. Ukupna vrednost projekta je 59.103.977 evra.\nMinistar Momirović podsetio je da je letos postpisan ugovor sa KFV bankom koji se odnosi na upravljanje komunalnim otpadom i da će u Vranju biti centar za upravljanje komunalnim otpadom za ceo Pčinjski okrug. Dodao je da će Vranje moći za nekoliko godina da se pohvali da ima ekološku infrastrukturu kakvu imaju najbogatije zemlje Zapadne Evrope.\nGradonačelnik Vranja Slobodan Milenković istakao je da je ovo istorijski dan za Vranje jer kreće izgradnja nove kanalizacione mreže u dužini od 142 kilometra, što je jedna od najvećih realizovanih investicija ikada u ovom gradu.\nPrethodni tekst40 projekata u užem izboru za dodelu nagrade EU Mies 2022\nSledeći tekst97% prostora rezervisano za sajam Bauma 2022


Arsić: U periodu april - jun treba očekivati dvocifren pad BDP Srbije. - Izazov\nArsić: U periodu april – jun treba očekivati dvocifren pad BDP Srbije.\nNovi magazin 1. juna 2020. 15:10\nProfesor Ekonomskog fakulteta u Beogradu Milojko Arsić danas je ocenio da u periodu april – jun treba očekivati dvocifren pad bruto domaćeg proizvoda (BDP) Srbije.\n„Iako je u prvom tromesečju zabeležen rast BDP-a, poslednji podaci Republičkog zavoda za statistiku govore o snažnom smanjenju aktivnosti u gotovo svim privrednim delatnostima, tako da već u periodu april – jun treba očekivati dvocifren pad BDP. Očekujem da ćemo godinu završiti ‘u minusu’, odnosno, kako političari više vole da kažu, sa negativnim rastom BDP od tri odsto“, rekao je Arsić za portal Nova.rs.\nDodao je da su relativno snažan pad privredne aktivnosti koji Srbija beleži u aprilu druge države osetile već u martu, tako da su aprilski rezultati očekivani, pogotovo kada je reč o industrijskoj proizvodnji ili turizmu.\n„Još nemamo podatke za saobraćaj, ali možemo pretpostaviti da je i tu zabeležen značajan pad aktivnosti“, kazao je Arsić i dodao da je jedine delatnosti koje su „pošteđene“ su građevinarstvo i poljoprivreda.\nOn rekao da očekuje da će majska statistika biti nešto povoljnija od aprilske, pošto su tokom meseca neke epidemiološke mere ublažene, što će se verovatno „preliti“ i na jun.\n„Ipak, u drugom tromesečju treba najverovatnije računati na dvocifren pad BDP, da bi u narednom delu godine nastupio postepen oporavak, koji sigurno neće obuhvatiti sve delatnosti pođednako“, ocenio je Arsić.\nNezaposlenost u Srbiji će, prema njegovim rečima rasti tokom cele ove i delom sledeće godine, čak i kada privreda krene da se oporavlja.\n„Na odlaganje rasta zaposlenosti uticala je, inače, mera isplate minimalne zarade poslodavcima, tako nećemo beležiti porast nezaposlenosti dok traje njeno dejstvo, ali će se otpuštanja nastaviti tokom trećeg i četvrtog kvartala ove godine“, rekao je Arsić.\nNjegova je procena da će država ove godine morati da se zaduži za ukupno 7,5 do osam milijardi evra.\n„Iako se za sada radi o održivom rastu javnog duga, od čega ne beže ni druge države koje pokušavaju da ublaže posledice pandemije, u sledećoj godini moraćemo relativno naglo da smanjimo budžetski deficit. To znači da se treba uzdržavati od najave velikih investicija, ili povećanja zarada. Naravno, ovo je predizborni period, pa su velika obećanja prisutna“, rekao je Arsić.\nDodao je da bi, ako bi se takva obećanja i realizovala, Srbija naredne godine suočili sa visokim deficitom i, posledično, daljim rastom javnog duga.\nPrinosi dostižu i do 9 tona po hektaru: Rekordan rod pšenice u šabačkom kraju\nPočela primena Zakona o javnim nabavkama koji favorizuje internet: Narudžbine mogu…\nPojedini klijenti banaka zbog virusa korona ostali bez novih kartica: U karantinu i…\nPravilnik za sprečavanje korona virusa za sve poslodavce – STIŽE USKORO\nPosle vađenja lista nepokretnosti kod notara, uskoro počinje i e-aukcija:…\nPravilnik za sprečavanje korona virusa za sve poslodavce – STIŽE…\nPrinosi dostižu i do 9 tona po hektaru: Rekordan rod pšenice u…\nPočela primena Zakona o javnim nabavkama koji favorizuje internet:…\nPojedini klijenti banaka zbog virusa korona ostali bez novih kartica:…\nPosle vađenja lista nepokretnosti kod notara, uskoro počinje i…\nSrbija 30. od 50. zemalja: Prvi Globalni izveštaj Nacionalnog…


Niko ne zna kako: Zaspao u Rumuniji, probudio se u Londonu | Vestinet.rs\nPočetna ZANIMLJIVOSTI\tNiko ne zna kako: Zaspao u Rumuniji, probudio se u Londonu\nDanću se nakon nekoliko čašica alkohola opkladio s prijateljima da može da pronađe posao u Velikoj Britaniji. Sledeće čega se seća je da se probudio u dvorištu jedne zgrade u centru Londona, prekriven modricama i šokiran jer su svi oko njega pričali engleski.\nOdveden je u bolnicu, gde mu je medicinska sestra rumunskog porekla Adina Costake potvrdila da je zaista stigao u Veliku Britaniju, piše „Dejli mejl“ (Daily Mail). Sestra je zatim objavila njegovu priču u jednoj grupi na Fejsbuku, u nadi da će neko od njenih prijatelja iz Rumunije znati kako je Mihaj stigao u London.\nMihaj je bio veoma zbunjen kad je pronađen pa su lekari uspeli da utvrde njegov identitet tek kad je njegova fotografija završila na internetu.\n„Pronađen je mrtav pijan i deluje kao da ga je neko pretukao. Dovezli su ga u bolnicu i rekao mi je da ne zna nikog u Londonu i da ga čudi kako nije u Rumuniji. Nema pojma kako je dospeo tu“, napisala je sestra.\nRumunski mediji preneli su vest da je zadnji put viđen kako pije s prijateljima u Albesti, a lokalne vlasti su potvrdile da je priča istinita i rade na tome da mu pomognu da se vrati kući.


Predstavljamo bend Strogi centar i spot za pesmu "Drumski ratnik" - Rock SvirkeRock Svirke\nPredstavljamo bend Strogi centar i spot za pesmu „Drumski ratnik“\nPredstavljamo vam beogradski hard rock bend Strogi centar i njihov aktuleni spot za pesmu „Drumski ratnik“.\nPesma „Drumski ratnik“ je sa aktulenog albuma „Gde smo sad…?“ izdatog od strane izdavačke kuće One Records aprila 2011. godine. U međuvremenu pesma postaje hit Radija 202 u maju 2011. godine.\nSpot potpisuje producentska kuća Rok Studio, koje je takođe nedavno izbacila spot o kome smo pisali, za bend Bulevar vodenih mozaika i pesmu „Vi“.\nGrupa Strogi centar zvanično je nastala 2007. godine, kao početak ostvarenja zamisli bas gitariste Vekoslava Ristića. Osnivač benda je dugo pre osnivanja maštao o autorskom radu i strpljivo sakupljao rifove, sa idejom da posle toliko godina bavljenja muzikom ostavi malo trag i doprinos rock ‘n’ roll-u. Pristalica je teorije da jedna autorska pesma vredi više nego sto tuđih na reportoaru!\nUbrzo mu se priključuje kreativni gitarista Dušan Grujić, koji je idejama dao širinu i oblik, i zajedno sa svojim idejama ovaj dvojac tako započinje veoma uspešnu avanturu i put kroz muzičko nebo. Posle godinu dana i snimljenih 15-16 numera, čvrsto rešeni da materijal zaživi, ulaze u studio. Ekipi se pridružuje jedinstven i prepoznatljiv vokal Nemanja Mitović, koji pesmama svojim stilom i glasovnim mogućnostima daje posebnu dimenziju.\nAlbum je sniman od decembra 2007. godine do maja 2008. godine, uz pomoć muzičara: bubnjara – Bekima Fazlijevića, Sudžuk Milana – klavijaturiste, Petra Vasovića – perkusije. Izdat je za „One records“ krajem 2008. godine i nije zaživeo niti dobio podršku medijskih kuća, a nije bilo ni njegove promocije i ako je ekipa imala jedan bezuspešan pokušaj.\nU tom periodu dolazi do trenutnog pada motivacije i velikog pražnjenja energije, koje je jos više napunilo baterije za novi poduhvat, jer u ovoj zemlji bavljenje rock muzikom možemo posmatrati kao čist entuzijazam ili kao neku vrstu ekstremnog sporta. Od ostataka pesama sa prvog albuma i pregršt novih ideja, početkom 2010. godine nastaje drugi album, koji ekipa poučena iskustvom snima u kućnoj varijanti ali zato je muzički recept ostao isti. Hard rock sa prepoznatljivim rifovima i melodičnim refrenima, uz moderniji zvuk i veće prisustvo klavijatura, koje je ovog puta odsvirao: Marusić Kosta. Poznat je po saradnji sa mnogim grupama i profesionalno zaposlen u horu beogradske opere, a inače je stari prijatelj ekipe iz ranijeg perioda muziciranja. Bubnjeve je dizajnirao i odsvirao u pravom smislu te reči, muzičar poznat užim a i širim beogradskim krugovima, Mladen Dragović.


13. decembar 2019. godine Predsednik Odbora za spoljne poslove i predsednica Odbora za spoljne poslove Poslaničkog doma Parlamenta Italije\nPredsednik Odbora za spoljne poslove prof. dr Žarko Obradović razgovarao je danas sa predsednicom Odbora za spoljne poslove Poslaničkog Doma Parlamenta Italije Martom Grande o bilateralnim odnosima Srbije i Italije i procesu evropskih integracija naše zemlje.\nObradović je u prijateljskom razgovoru poručio da je nesporna želja Srbije da bude članica Evropske unije. Kao najveći problem Srbije Obradović je naveo pitanje Kosova i Metohije kome je posvećeno i jedno pregovaračko poglavlje, kao i pitanje unutrašnje reforme EU, što će sve dodatno usporiti proces proširenja EU. On je istakao da Priština ne želi nastavak dijaloga sa Beogradom niti primenjuje ono na šta se obavezala Briselskim sporazumom, pre svega ne formira Zajednicu srpskih opština, a pre godinu dana uvela je i takse na robu iz Srbije i BiH čime je prekršila regionalni sporazum o trgovini. On je ponovio da Srbija želi nastavak dijaloga i podsetio da je u prethodne dve godine 17 zemalja povuklo priznanje Kosova, kao i da Srbija jedino kroz dijalog želi da dođe do rešenja problema.\nGovoreći o odnosima Srbije i Italije predsednik Odbora za spoljne poslove istakao je da su oni odlični uprkos činjenici da je Italija priznala Kosovo, što je samo jedan aspekt odnosa dveju država. On je naveo i da Italija podržava Srbiju na njenom evropskom putu, da ekonomska saradnja stalno raste, kao i da se zalaže za unapređenje parlamentarne saradnje.\nPredsednica Odbora za spoljne poslove Poslaničkog Doma Parlamenta Italije Marta Grande poručila je da je njena zemlja veoma aktivna u podršci koju daje zemljama Zapadnog Balkana na njihovom evropskom putu i ocenila da nivo podrške građana za ulazak u EU nije samo pitanje zemalja kandidata, već i same EU koja treba da se promeni.\nSagovornici su razmenili mišljenja o kriterijumima za ulazak novih članica u EU i poštovanju učinjenog na evropskom putu, migrantskoj krizi i drugim izazovima sa kojima se EU danas suočava, a Predsednica Odbora za spoljne poslove Poslaničkog Doma Parlamenta Italije pozvala je srpske kolege na konvenciju predstavnika svih skupština zemalja Zapadnog Balkana, koja će se na proleće sledeće godine održati u Italiji.


Rezolucija o genocidu u Srebrenici: SNSD protiv, HDZ BiH suzdržan\nPredsjedavajući Kluba poslanika Saveza nezavisnih socijaldemokrata (SNSD) u Predstavničkom domu Parlamentarne skupštine BiH (PSBiH) Staša Košarac izjavio je danas da će poslanici ove stranke glasati protiv Rezolucije o genocidu u Srebrenici koja se nalazi na dnevnom redu sjednice.\nNaime, poslanici SNSD-a su napustili sjednicu Predstavničkog doma PSBiH, ali će se vratiti kada poslanici budu raspravljali o ovoj rezoluciji.\nIstakao je da SNSD deset godina vodi odgovornu politiku u institucijama BiH i prema tome da će danas u skladu s Poslovnikom pokazati manifest u odbrani interesa RS-a.\n– Smatramo da predsjedavajući Predstavničkog doma PSBiH Šefik Džaferović ne može predsjedavati ovim domom i ostajemo pri svom stavu da otvorimo raspravu i pozovemo kolege poslanike da se pridruže našoj inicijativi o njegovoj smjeni – istakao je Košarac.\nZamjenica predsjedavajućeg Predstavničkog doma Parlamentarne skupštine BiH (PSBiH) Borjana Krišto (HDZ) dodala je da će ova stranka ostati suzdržana tokom glasanja o Rezoluciji o Srebrenici.\nSmatra da je Rezolucija o Srebrenici, koja je na dnevnom redu današnje sjednice Predstavničkog doma PSBiH, samo “dolijeva ulje na vatru”.\n– To je stvar sudova i oni su rekli svoj stav o počinjenim zločinima. Smatram da na ovakav način ne bi trebali ići s dnevnim redom – kazala je.\nAko je PSBiH trebao nešto usvojiti, dodala je Krišto, onda je to Rezolucija Evropskog parlamenta, a ne neki modificirani dokument.\nPoslanik Socijaldemokratske partije (SDP) Denis Bećirović i jedan od predlagača Rezolucije o genocidu u Srebrenici poručio je danas da “ukoliko Rezolucija ne bude usvojena iz parlamenta BiH će 20 godina nakon genocida u Srebrenici biti poslana poruka da u BiH postoji jedan entitet koji ne poštuje Ujedinjene nacije (UN).\n“Danas sam čuo da će poslanici SNSD-a doći na glasanje o Rezoluciji o genocidu u Srebrenici. moram reći da, prema poslovniku Predstavničkog doma PSBiH, to je vrlo jasno, svi poslanici Predstavnićkog doma su dužni da učestvuju u radu sjednice”, istakao je Bećirović.\nU slučaju da ne učestvuju u radu sjednice, prema njegovim riječima, dužni su to obrazložiti.\n“Tako da je nemoguće prema poslovniku da poslanici SNSD-a danas ne učestvuju u radu sjednice, a da dođu na glasanje. Ako se to dogodi mislim da će se u Parlamentarnoj skupštini BiH dogoditi presedan koji do sada nikada nije zabilježen i da će to biti kršenje poslovnika Predstavničkog doma. Ako se to dogodi bit će upućena poruka javnosti da poslanici u ovoj zgradi mogu doći na dnevni red, otići sa dnevnog reda, cıjeli dan prespavati i doći na kraju na glasanje. To je, prema postojećem poslovniku apsolutno nemoguće tako da ta najava SNSD-a je protuposlovnička”, naglasio je Bećirović.\nGovoreći o sadržaju Rezolucije Bećirović kaže da je o njoj dosta toga rečeno.\n“Ali ja želim reći jednu stvar o kojoj je malo ko ili gotovo niko danas nije govorio. Mi ćemo na glasanju o ovoj Rezoluciji 20 godina nakon genocida koji se dogodio u Srebrenici nad bošnjačkim narodom imati vrlo jasnu poruku prema EU i UN-u. Ovdje u parlamentu će biti poslana poruka, 20 godina poslije, ako Rezolucija ne bude usvojena, da u BiH imamo jedan entitet koji ne poštuje UN, a BiH je punopravna članica UN-a i mora se ponašati u skladu sa Poveljom UN-a”, poručio je Bećirović.\nIstakao je da će “biti poslana poruka da se ne poštuje EU, da se ne uvažavaju ni stavovi iz regiona, da se ne uvažava stav međunardonog suda pravde kao najvišeg pravnog organa UN-a”.\n“Dakle, ako se sve to na koncu dogodi ja mislim da međunarodna zajednica, UN, EU i domaća javnost moraju potpuno okrenuti priču u BiH. Onda moramo otvoriti novu temu u ovoj zemlji, a to je kako i na koji način se ponašati prema administrativno-teritorijalnoj jedinici koja nije nastala demokratskim putem i koja ne poštuje čak ni UN”, poručio je Bećirović.\nGovoreći o reformskoj agendi koja je na dnevnom redu Vijeća ministara BiH Bećirović kaže da nije nikakva tajna da taj dokument još nije došao do poslanika u Parlamentarnoj skupštini BiH.\n“Bilo bi dobro da Vijeće ministara postupa prema britanskoj i njemačkoj inicijativi i da ubrza te evroatlantstke integracije kao i da donosi zakone koji jačaju ekonomiju i približavaju BiH prema EU. Nažalost, toga nema na poslaničkim klupama”, istakao je Bećirović.\nPoslanik Stranke demokratske akcije (SDA) Sadik Ahmetović kazao je danas da su se politike u BiH na različite načine distancirale od Srebrenice, onih koji su ubijeni tokom genocida i porodica koje su to preživjele i o kojima niko ne brine.\nZbog toga, dodao je Ahmetović, nijedan političar u BiH nema moralno pravo da govori o Srebrenici.\n– Republika Srpska negira žrtve genocida, a Federacija BiH ih je zaboravila – poručio je.\nTakođer je podsjetio da se približava datum obilježavanja 20. godišnjice genocida u Srebrenici te da postoje različita tumačenja.\n– Jedni govore o Srebrenici da bi napravili političku promidžbu, a drugi negiraju najveći zločin nakon holokausta, a to ne zaslužuju ni oni koji su ubijeni ni oni koji nose ranu u sebi – zaključio je Ahmetović, jedan od onih koji su preživjeli genocid u Srebrenici 1995. godine.\nAleksandra Pandurević, poslanica Srpske demokratske stranke (SDS) govoreći o Prijedlogu rezolucije o genocidu u Srebrenici koji se nalazi na dnevnom redu današnje sjednice Predstavničkog doma Parlamentarne skupštine BiH (PSBiH) kazala je da ne vidi da će bilo ko iz Republike Srpske (RS) ikada biti spreman da za tako nešto digne ruku.\n“Što je babi milo u snu joj se snilo. Ustavna struktura BiH može se isključivo mijenjati kroz njene institucije, kroz Parlament BiH, a ja ne vidim da će bilo ko iz RS-a ikada biti spreman za tako nešto da digne ruku”, poručila je Pandurević.\nPoslanik SDS-a Borislav Bojić kazao je da članovi Zajedničke komisije za nadzor nad radom Obavještajno – sigurnosne agencije (OSA) među kojima je i SNSD-ov Nikola Špirić mogu biti izabrani samo uz pomoć SDA.\nČlanstvo ove komisije jedino je koje nije imenovano da bi bilo završeno potpuno konstituiranje PSBiH nakon oktobarskih općih izbora. Razlog za to je to jer je umjesto ranije predloženog člana Komisije Nikole Špirića predložen Sadik Ahmetović (SDA).\nImenovanje komisije je zadnja tačka dnevnog reda današnje sjednice Predstavničkog doma PSBiH. Prema Bojićevim riječima, ovakav prijedlog može biti podržan ukoliko poslanici SDA glasaju za nju, a među njima i Šefik Džaferović, predsjedavjući Doma.\nMilorad Dodik, predsjednik bh. entiteta Republike Srpske i SNSD-a danas je nakon sastanka sa koalicionim partnerima u Banjaluci izjavio da kao predsjednik RS traži od poslanika stranaka koje su opozicija u RS, da podrže neizglasavanje rezolucije o genocidu u Srebrenici u Predstavničkom domu Parlementarne skupštine BiH, jer je to njihova obaveza.\nPredsjednici SNSD-a, DNS-a i SP-a Milorad Dodik, Marko Pavić i Petar Đokić potvrdili su novinarima da poslanici SNSD-a i DNS-a u Predstavničkom domu neće učestvovati u raspravi o rezoluciji o Srebrenici, ali da će glasati protiv rezolucije.\n“Razmatrali smo sve proceduralne mogućnosti. Nažalost ta tačka dnevnog reda nije zaustavljena na Kolegijumu kao što je to moglo da se desi i kao što je bilo ranijih godina”, rekao je Dodik i objasnio da je mogao zaustaviti Mladen Bosić, predsjednik SDS-a.\nGovoreći o rezoluciji koju je predložio Narodnoj Skupštini potpredsjednik RS Ramiz Salkić, Dodik je istakao da sve što izađe iz Kabineta predsjednika RS-a mora da ima njegov potpis i saglasnost.\n“Ovo što je predložio potpredsjednik apsolutno nije u skladu ni sa poslovnikom ni sa Zakonom i to poslanički klub neće prihvatiti da se stavi na dnevni red”, kazao je Dodik.


Istraživanje: Prevelika brzina glavni uzrok saobraćajnih udesa - Auto Republika\nIstraživači iz Univerziteta Vaterlo su objavili rezultate nove studije, koja procenjuje negativan uticaj agresivne vožnje. Uglavnom, neprilagođena brzina je identifikovana kao najverovatniji izazivač saobraćajnih udesa.\nDrugim rečima, ukoliko glumite „Fanđa“ na javnim putevima, u velikoj meri vam rastu šanse da izazovete saobraćajnu nesreću.\nIstraživači su u analizu uključili podatke iz 28 miliona vožnji, tražeći povezanost agresivne vožnje s verovatnoćom izazivanja sudara. Kada je „agresivna vožnja“ u pitanju, proučavana su četiri aspekta: prevelika brzina, oštro kočenje, oštro ubrzanje i oštra vožnja u krivinama.\nPodaci su sakupljeni iz osiguravajućih kuća u Teksasu i Ontariju, od klijenata koji su imali instalirane dijagnostičke uređaje u vozilima. Podaci koji su došli od vozača koji su učinili jedan od četiri navedena prekršaja i učestvovali u nezgodama, upoređeni su s podacima vozača koji nisu učestvovali u bilo kakvom incidentu i koji nisu praktikovali bilo koji vid agresivne vožnje.\nZaključak je da je prekomerna brzina najznačajniji faktor rasta verovatnoće kada je reč o izazivanju sudara, ali su istraživači upozorili da su neophodne dodatne analize da bi rezultati bili potvrđeni. Međutim, inicijalni nalazi bi mogli da imaju uticaj na način na koji osiguravajuće kuće izračunavaju premije. Istraživači smatraju da bi bolji način da se to uradi bio obraćanje pažnje na aktuelno ponašanje ljudi u vožnji umesto uzimanja u obzir faktora kao što su starost, pol i mesto lokacija.\n„Naš predlog za osiguravajuće kuće je da na osnovu korišćenja ovih telemetrijskih podataka izvrše procenjivanje ko je rizičan vozač a ko ne. On se zasniva na tome da se pažnja obrati na brzinu, na ljude koji voze prebrzo“, rekao je Štefan Štajner, profesor statistike na Vaterloovom Matematičkom fakultetu.\n„Neki rezultati nisu iznenađujući, ali pre ovoga, imali smo čitavu industriju baziranu na intuiciji“, objašnjava Ela Hilal, vanredna profesorica elektrotehnike i računarske tehike. „Sada je to formulisano – znamo da agresivna vožnja ima negativan uticaj. Razotkrivanje i razumevanje ovih podataka bi trebalo da nagoni ljude da porazmisle o istinskim rizicima i poprave svoje ponašanje u vožnji.“\ntags: bezbednost u saobraćaju prebrza vožnja saobraćajni prekršaji\nprevious Prve fotografije osveženog modela Lada Granta Drive Active\nnext Škoda otvorila najsavremeniju lakirnicu za automobile u Evropi\nAko procitas ovaj tekst “ukoso” i “na brzaka”, čovek bi pomislio da su neuki naručioci studije imali altruisticke pobude kad su trazili da se istraži da li učestalost i obim prekoračenja brzine ima neke veze sa brojem nezgoda i njihovim posledicama. A, zapravo, naručioce samo bole novci … i želja da dodatno “zašašave” sve one koji im ugrožavaju visoku profitnu stopu.\nTaman tako, možda su dobijali podatke od Merca uk (a možda i drugih – inkognito). Kad su već imali instalirane uređaje za praćenje možda su pratili i ponašanje u vožnji. Što se osiguravajućih kuća tiče premije su uvek male.\nMada, takva vožnja dovodi i do povreda i dugotrajnih terapija i lečenja koje ta ista osiguranja plaćaju. Automobil se i popravi, ili kupi drugi.


- Brojne studije su još u toku, jedan deo istraživanja koji je validan, koji je prošao različite medicinske forume i organe, govori u prilog tome da se mora razmišljati o davanju treće doze vakcine pacijentima koji imaju teške hronične bolesti, maligne bolesti. Biće propisano na koji način će se obavljati davanje treće doze - rekao je Gojković.\n- Ne treba da se opterećujemo trećim dozama, ne treba da se opterećujemo merenjima antitela, jer imuni sistem, jednostavno, ne funkcioniše tako. To je kompleksan sistem koji se ne bazira samo na jednom parametru - naglašava Gojković.\n- Škola startuje 1. septembra, ne znamo precizno kako će se odvijati nastava. Imamo model od prošle godine, ali smo prošle godine imali više obolelih u letnjem periodu, zasad nemamo. Da li će se promeniti situacija, zavisi od nas - zaključio je Gojković.


ZAKERBEG UVODI GLOBALNU PROMENU: Ono što je 3 meseca testirano u Srbiji, važiće za CEO SVET! | DNEVNE\nZAKERBEG UVODI GLOBALNU PROMENU: Ono što je 3 meseca testirano u Srbiji, važiće za CEO SVET!\nSrbija je, ni kriva ni dužna, postala ključni igrač u najvećoj promeni u istoriji društvene mreže Fejsbuk! Pre 3 meseca, zajedno sa još pet zemalja, postali smo pokusni kunić za testiranje radikalne promene u izgledu i funkciji najpopularnije društvene mreže na svetu.\nZnate i sami, u vašem News Feed-u više nije bilo mesta za objave sa grupa i objave izdavača, nego se to sve preselilo na novostvoreni Explore Feed.\nTako ste na vašim News Feed-ovima počeli da viđate samo objave vaših prijatelja, o njihovim bebama, izletima, tetkama, selfijima i tako dalje, dok je sve što ste dotad skrolovali, a ima veze sa vestima, zanimljivim tekstovima i objavama iz grupa u koje ste se učlanili – nestalo. Na ovaj način je doseg objava svih medija u ovim državama, uključujući i Srbiju, dramatično pao, što je uzrokovalo i nekoliko dramatičnih pisama osnivaču Fejsbuka Marku Zakerbergu, uz apele da se promena ukine.\nOdgovor na ovo pitanje je sledeći: Proba se upravo završila, a News Feed se neće vratiti. Uskoro će ceo svet igrati po novim Fejsbuk pravilima po kojima mi u Srbiji igramo već tri meseca. Kao što je najavljeno, Fejsbuk radikalno menja formulu koja odlučuje šta će da se pojavljuje u News Feedu, a svoj potez opravdava “menjanjem uloge koju igra u životima ljudi i društvu”.\nKao što mi u Srbiji dobro znamo, korisnici Fejsbuka širom sveta uskoro će gledati mnogo, mnogo više objava svojih prijatelja i porodice i ovo će, kako Fejsbuk najavljuje “izazvati više smislenih društvenih dijaloga” – roditelji će diskutovati o tome koje priče da čitaju deci pre spavanja, prijatelji će jedni od drugih tražiti savete o putovanjima ili pričati o nekom zajedničkom interesovanju. Ono što Fejsbuk želi da uradi ovom velikom promenom je sledeće, kako su saopštili iz IT giganta: manje pasivnog skrolovanja kroz apdejte na tajmlajnu, manje čitanja članaka i gledanja video snimaka, ako se to radi nauštrb interakcije sa drugim korisnicima.\n– Nedavno smo dobili signale od naše zajednice da javne objave – postovi kompanija, brendova i medija – zagušuju lične momente koje nas nagone na to da se više povezujemo jedni s drugima. Ja sada menjam cilj koji naši timovi imaju, i novi cilj je da se fokusiraju na to da vam pomognu da imate smislenije društvene interakcije na mreži – napisao je prvi čovek Fejsbuka Mark Zakerberg.\nZakerberg je već najavio investitorima ovu veliku promenu, rekavši im da želi da Fejsbuk ohrabri “smislene društvene interakcije” i umanjio značaj toga koliko vremena ljudi provode na njemu. Kako piše USA Today, ovaj potez bi mogao skupo da košta Zakerberga i Fejsbuk: i on anticipira da će većina od 2 milijarde korisnika početi da provodi manje vremena na društvenoj mreži, i da će posebo veliku cenu platiti vreme koje ljudi provode gledajući video snimke na Fejsbuku – što je bio novi, važan izvor profita za kompaniju.\n– Ako uradimo pravu stvar, verujem da će ovo biti dobro za našu zajednicu i za naš biznis, dugoročno – “tešio” je Zakerberg investitore.\nTreba napomenuti da je Zakerberg trpeo ogroman pritisak zbog “toksičnog” sadržaja koji je kružio Fejsbukom – nasilnih lajvstriminga, lažnih vesti i poruka kojim su ruski operativci navodno uticali na izbore u SAD 2016. godine. Još jedan talas kritika na račun Fejsbuka zasnovan je na tome da proizvodi ove kompanije eksploatišu slabosti u ljudskoj psihi kako bi “navukli” ljude na društvene mreže, “kidnapujući” njihovo vreme i pažnju, srozavajući im tako kvalitet života. Fejsbuk je i sam priznao da ponekad korišćenje društvenih mreža može biti štetno za mentalno zdravlje, što je preokret u diskursu kompanije, koja je donedavno odbacivala ovakve navode. Tako je prošlog meseca Fejsbuk objavio svoje istraživanje, čiji zaključak je da povezivanje sa drugim ljudima preko društvenih mreža ima pozitivan efekat na ličnost, ali pasivno skrolovanje kroz sadržaj na njima – nema.\nU novembru, Šon Parker, jedan od osnivača Fejsbuka, teško je optužio rukovodstvo svoje bivše kompanije rekavši da su oni stvorili “opasni krug društvene validacije”, koji od korisnika Fejsbuka pravi zavisnike. I direktor Fejsbuka iz njegovog ranog perioda Čamat Palihapitija rekao je da Fejsbuk namerno stvara “kratkoročne krugove zadovoljenja koji se hrane dopaminom”, koji “uništavaju strukturu našeg društva”.\nDa ove kritike nisu bez osnova, a i da je promena News Feed-a bila nešto što je trebalo očekivati, pokazuju i cifre, koje su otkrile da se korišćenje Fejsbuka smanjilo u avgustu i septembru. Ne zna se samo da li je ovo zato što je Fejsbuk već uglavnom “pojeo” naše živote, ili su korisnici počeli da budu nezadovoljni načinom na koji on funkcioniše.\nNE PRESTAJE SA SKANDALIMA: Pevač slupao auto policijskog generala vredan 35.000 evra!\n– Koristim Fejsbuk mnogo manje nego ranije. Nervira me njihova upornost u tome da zarađuju na bukvalno svemu. Ne shvataju da dolazi vreme kad će mnogi od nas da kažu – dosta mi je da budem tretirana kao proizvod – kaže ona.\nAnalitičari kažu da su upravo ove stvari naterale Zakerberga na ovako radikalnu promenu, i da objavi da mu je lični izazov za ovu godinu (u prošlosti je to bio učenje kineskog i klanje sopstvene večere) – “popravljanje Fejsbuka”. A najbitniji deo toga je da osigura da je “vreme na Fejsbuku – dobro provedeno vreme”.\nKad je reč o izdavačima širom sveta, koje će surovo pogoditi ova velika promena Fejsbuka, treba napomenuti da su oni već “načeti” konstantnim promenama algoritma Fejsbuka, kojim su već favorizovani postovi prijatelja i porodice, nauštrb onih sa grupa i od izdavača. Izdavači, koji su okrenuti Fejsbuku zbog dospevanja do što većeg broja ljudi i time izvora prihoda, sada će iskusiti ono što svi mediji u Srbiji koji se oslanjaju na Fejsbuk osećaju u poslednja tri meseca – očaj.\n– Možete očekivati da vidite manje javnog sadržaja, kao što su postovi kompanija, brendova i izdavača. A i ono što vidite moraće da ispuni određene standarde – objasnio je Zakerberg.\nČinjenica da će ljudi zbog ove promene provoditi manje vremena gledajući video sadržaj na Fejsbuku može osujetiti trud ove kompanije da postane najveći igrač u video biznisu na internetu. A ulog je veliki: Fejsbuk je već potrošio stotine miliona dolara kako bi ostvario Zakerbergov san i pretvorio Fejsbuk u “video prvo” platformu. Mamac je ovde jasan: milijarde dolara od marketinga će, očekuju marketinški stručnjaci, uskoro početi da migriraju sa televizija na internet.\nNEBOJŠA KRSTIĆ: Opozicionari se voze u svojim skupim džipovima i nude da Beograd postane NARODNA KUHINJA\n– Mi i dalje mislimo da je video sjajan format za deljenje onoga što se dešava u vašim životima sa drugima. U isto vreme, želimo da osiguramo da gledanje video snimaka ne ugrozi suštinu Fejsbuka – rekao je Hegeman.


Srbija: Negativan stav prema LGBT i HIV pozitivnima — Викиновости\nSrbija: Negativan stav prema LGBT i HIV pozitivnima\n9. april 2021.: Ženska fudbalska reprezentacija Srbije na pripremama u Staroj Pazovi\nSrbija - (Beta) - Najveća distanca i negativan stav građana Srbije je prema LGBT populaciji i HIV pozitivnima, kao i prema Albancima, Hrvatima, Romima i Bošnjacima, upozorila je u utorak poverenica za zaštitu ravnopravnosti Nevena Petrušić.\nU očima građana, najveća diskriminacija je prema Romima, osobama sa invaliditetom i starima, navela je Petrušić predstavljajući godišnji izveštaj Poverenika za 2012. godinu na sednici Odbora Skupštine Srbije za ljudska i manjinska prava i ravnopravnost polova.\nPozivajući se na istraživanje CeSID za potrebe Poverenika za zaštitu ravnopravnosti, Petrušićeva je navela da polovina ispitanika nije sklona da diskriminiše, ali ni da osudi diskriminaciju.\nPo njenim rečima, trećina ispitanika osuđuje diskriminaciju, a 18 odsto pokazuje izrazitu sklonost ka diskriminaciji, dok petina ispitanika ne zna da je diskriminacija zabranjena.\nOna je upozorila da zabrinjava što je 44 odsto pritužbi povereniku u 2012. bilo zbog diskriminacije koju sprovode organi vlasti.\nPetrušić je navela da se 30 odsto pritužbi Povereniku za zaštitu ravnopravnosti odnosi na diskriminaciju pri zapošljavanju.\nMeđu tužbama koje je u 2012. pokrenuo Poverenik za zaštitu ravnopravnosti, Petrušić je istakla tužbe protiv jednog lanca picerija jer je zapošljavao samo žene i protiv jednog privrednog društva koje je oglasom za poslovnog sekretara tražilo isključivo ženu od 25 do 35 godina, „prijatnog izgleda“.\nDodala je da je pokrenuta tužba i protiv vlasnika ugostiteljskog objekta čiji zaposleni su odbili da usluže grupu dece sa invaliditetom.\n„Negativan stav prema LGBT i HIV pozitivnima” Novinska agencija Beta, 16. april 2013. (srpski)\nPreuzeto iz „https://sr.wikinews.org/w/index.php?title=Србија:_Негативан_став_према_ЛГБТ_и_ХИВ_позитивнима&oldid=3126802”\nNacionalne manjine u Srbiji\nOva stranica je poslednji put uređena na datum 16. april 2013. u 22:10 č.


Uloženo 100.000 KM u turističke projekte | Palelive.com\nPočetna Regija Zvornik Uloženo 100.000 KM u turističke projekte\nUloženo 100.000 KM u turističke projekte\nMaida Ibrišagić-Hrstić.jpgZVORNIK – Ministar trgovine i turizma Republike Srpske Maida Ibrišagić-Hrstić rekla je danas u Zvorniku da je u proteklih pet godina Ministarstvo u turističke projekte u ovoj opštini uložilo 100.000 KM, a u zvorničko Udruženje potrošača “Zlatica” 36.000 KM.\nHrstićeva je, nakon sastanka sa načelnikom zvorničke opštine Zoranom Stevanovićem, rekla da će saradnja Ministartsva i Zvornika ubuduće biti još bolja.\n“Ministarstvo treba da raspiše javni poziv za ovu godinu u vezi sa turističkim projektima. Vidjećemo koje će projekte opština i zvornička Turistička organizacija da prijave i nastojaćemo da za njih damo sredstva. Iz opštine i turističke organizacije treba da krene početna ideja, a Ministarstvo je tu da pomogne”, rekla je Hrstićeva.\nOna je dodala da zvornička opština ima izvanredne turističke potencijale, rijeku Drinu, kulturno-istorijsko nasljeđe i objekte, istakavši da je Zvornik uvršten i u projekat Ministarstva “Đačka putovanja”, kao jedna od značajnih destinacija.\n“Moja današnja posjeta je i s ciljem realizacije Strategije razvoja trgovine do 2015. godine, u okviru koje je planirano da izradimo časopis `Najbolje iz Srpske`. Ovaj časopis biće distribuisan na svim sajmovima gdje učestvuje Republika Srpska, kao i u predstavništva Srpske u svijetu”, navela je Hrstićeva.\nOna je potvrdila da će danas u Zvorniku posjetiti preduzeća “Smrčak” i “Daž Aleksandrija”.\nNačelnik opštine Zvornik Zoran Stevanović rekao je da će opština i lokalna Turistička organizacija i ove godine konkurisati na javni poziv Ministarstva trgovine i turizma Republike Srpske sa nekoliko projekata.\n“Jedan od njih je dalja afirmacija Banje Kiseljak, gdje smo posljednjih godina revitalizovali put ka ovoj destinaciji i uredili izvorišta. Slijedi izgradnja hostela, gdje već imamo plac i objekat starog doma za djecu”, kaže on.\nStevanović je najavio da će biti kandidovano “Zvorničko ljeto”, kao i neki projekti u vezi sa tvrđavom Đurđevgrad.\n“Planiramo da u toku ove godine napravimo projekat za izgradnju žičare za prevoz posjetilaca iz grada do Đurevgrada. Smatram da bi Zvornik mnogo dobio realizacijom takvog projekta”, rekao je Stevanović.\nPrethodni članakStudenti iz Kosovske Mitrovice sutra u Palama\nNaredni članakPočela realizacija ekološkog programa


Od raka dojke u Hrvatskoj svake godine oboli oko 2.300 žena, a umre ih oko hiljadu, što je svrstava u vrh evropskih zemalja po smrtnosti od ove bolesti, rečeno je danas na obeležavanju Dana borbe protiv karcinoma dojke.\nNajugorženije su žene životne dobi između 50 i 69 godine, a bolest je sve češća i kod mlađih žena, piše portal "Indeks".\nDan borbe protiv raka dojke pod nazivom "Dan narcisa" organizovan je s ciljem da se ukaže na važnost redovnih pregleda dojki da bi se bolest sprečila ili otkrila u ranom stadijumu, kada ju je moguće izlečiti.\n"Dan narcisa" obeležen je na nekoliko lokacija u centru Zagreba, a štandove udruženja žena za borbu protiv raka dojke obišao je i ministar zdravstva Milan Kujundžić koji je ukazao na važnost rane detekcije raka dojke, ali i drugih malignih bolesti.\n- U Hrvatskoj je to vodeći problem, što žene kasno dolaze lekaru i kasno se postavlja dijagnoza, a onda proizlaze i lošiji rezultati lečenja i teža terapija - objasnio je Kujundžić.\nPredsednik Sirije objavio je da njegova supruga boluje od karcinoma dojke i uzburkao javnost


Uspešno završena akcija podele paketića deci na Kosovu i Metohiji - eVršac\nHumanitarna organizacija Srpska solidarnost uspešno je završila akciju podele paketića mališanima na Kosovu i Metohiju. U šestom po redu slatkom karavanu pod nazivom “Slatkiš na dar” podeljeno je više od 3 000 paketića u vrtićima i osnovnim školama u enklavama u Metohiju, centralnom Kosovu i Kosovskom pomoravlju.\nOvo je još jedna u nizu akcija koje smo sproveli na teritoriji Kosova i Metohije. Tokom realizacije ove akcije obišli smo 36 mesta i 42 škole i potrudili smo se da izmamimo osmehe ovih mališana i da im prenesemo radost i sreću koju sa sobom nose novogodišnji i Božićni praznici. Ovoliku sreću i radost nemoguće je opisati rečima, ne samo zbog slatkiša koji su im podeljeni, već zbog činjenice da neko misli na njih, da ih posećuje, da im ukazuje pažnju koju svakako zaslužuju. Njihov osmeh i ta radost kojom nas dočekuju je naša hrana za dušu, naš podstrek za bavljenje humanitarnim radom, izjavio je Igor, predstavnik organizacije Srpska solidarnost.\nTokom ovogodišnje akcije “Slatki karavan” paketići su podeljeni u opštinama Oblić, Vučitrn, Kosovskoj Mitrovici, Starom Grackom, Zubinom potoku, Gračanici, Prilužju, Cernici, Goraždevcu, Lučka reka, Suvi dol, Crepulja, Lipljan, Gnjilane, Orahovac, Velika Hoča, deci raseljenih porodica iz Đakovice, dok su za manastire Devič i Zočište obezbeđena namirnice (brašno, šećer, ulje, konzervirana hrana) i sredstva za higijenu.\nOva akcija sa sobom je nosila mnogo lepih stvari, medjutim u trenucima njene realizacije teritoriju Kosova i Metohije zahvatile su velike poplave. U saradnji sa ocem Dragišom, parohom lipljanskim, najugroženijim porodicama obezbedili smo dva hidrofora, zamrzivač, belu tehniku, ono što im je u tom momentu bilo najneophodnije kako bi prebrodili probleme koje je izazvala poplava, dodao je Igor.\nSvi zainteresovani koji žele da pomognu u ovim teškim momentima mogu se javiti putem mail-a srpskasolidarnost@gmail.com ili preko zvaničnog sajta stranice Srpska solidarnost.


SRBI OD DANAS MOGU U EU: Brisel dao zeleno svetlo - otvorene granice za naše građane | Novosti.rs\nDanašnja odluka Saveta EU odnosi se na dozvolu za ulazak preko granica EU, ali zdravstvene mere i dalje ostaju, napominju u Briselu.\n- Savet EU poziva zemlje članice da od 18. juna 2021. godine postepeno ukinu restrikcije na spoljnim granicma za stanovnike Albanije, Australije, Izraela, Japana, Libana, Novog Zelanda, Severene Makedonije, Ruande, Singapura, Srbije, Juže Koreje, Tajlanada i SAD, uključujući i Kinu pod uslovom reciprociteta- navodi se u današnejm saopštenju Saveta.\nU Evropskoj komisji kažu da je u proširenje liste ”bezbednih” trećih zemlja pitanju ”dobrodošla vest” koja govori o boljoj epidemiloška situacji u sve više država i regiona.\nU Komisiji napominju da se ova preporuka Saveta EU odnosi na dozvolu za ulazak preko granica EU, ali da zdravstvene mere i dalje ostaju.\n- To zači da građanima koji dolaze iz ovih zemalja treba omogućiti ulazak bez obzira da li su vakcinisani ili ne ili imaju ili nemaju bitan razlog za putovanje. Istovremeno preporuka podrazumeva da zemlje članice mogu tražiti PCR test za putnike, uključujući i dalje mere kao što su testiranje po dolasku ili karantin- kaže portparol Komisije, Adelber Janz.\nOn dodaje da je na zemljama članicama da same odrede koje će mere sporovoditi, bazirano na epidemiološkoj situaciji.\nU Savetu EU napominju da će se lista ”bezbednih” trećih zemlja ažurirati svake dve nedelje.\nEU Evropska unija Srbija u EU ukinute restrikcije na putovanje u EU


Veliko interesovanje mladih parova za kuće na selu\nObjavljeno 05.02.2016. u 17h\nU sklopu dodele sredstava mladim bračnim parovima za kupovinu seoskih kuća sa okućnicom, sa ciljem kako trajnog rešavanja stambenog pitanja mladih ljudi, tako i podmlađivanja sela i dolaska mladih stručnjaka u seoske sredine, u maju 2015, nakon prvog konkursa u ukupnom iznosu od 40 miliona dinara, svoj dom na selu stekle su 42 porodice, a vrtići i seoske škole u Vojvodini postale su bogatije za skoro stotinu dece.\nU drugom konkursnom krugu za kupovinu kuća na selu, 74 mlada bračna i vanbračna para iz Vojvodine dobila su krov nad glavom. Za tu namenu iz pokrajinskog budžeta izdvojeno je 68 miliona dinara.\nPotpredsednik Pokrajinske vlade Miroslav Vasin naglasio je tokom dodele ugovora mladim bračnim parovima, da Pokrajinska vlada kroz ovaj program želi da postigne tri cilja.\nTagovi:dodela kuća, kuće na selu, mladi parovi


Srbac - Blic Online\nNESREĆA KOD SRPCA U teškoj saobraćajki povređene tri osobe, među njima i biciklista\nDve osobe su teže povređene, a jedno lakše u saobraćajnoj nesreći u mestu Sitneši kod Srpca, rečeno je iz Policijske uprave Gradiška.\nPOVREDIO DVA POLICAJCA Pod dejstvom alkohola napravio krvav okršaj u kafani\nOsoba iz Srpca čiji su inicijali M.V. uhapšen je zbog sumnje da je napao i povredio dva policajca, saopšteno je danas iz Policijske uprave Gradiška.\nZA KAZNE DUGUJE 4.000 EVRA Policija oduzela automobil pijanom vozaču\nOd osobe čiji su inicijali B.M. iz Srpca privremeno je oduzet automobil nakon što je utvrđeno da je vozio pod dejstvom alkohola, a da za neplaćene kazne duguje više od 4.000 evra (8.000 KM), saopšteno je iz Policijske uprave Gradiška.\nMališan izgubio bitku za život: Preminuo dečak (2) koji je ispao iz traktora kod Srpca\nDvogodišnji dečak koji je pre skoro mesec dana teško povređen kada je pao sa traktora, preminuo je od zadobijenih povreda.\nČETVORO DECE OSTALO BEZ OCA Domaćin Pero izgubio život na svinjokolju, neutešnoj porodici potrebna pomoć (FOTO)\nU ovom svetu niko nije bez problema i svi jako često pijemo gorku čašu nevolja. Ali ovu tragediju koju je zadesila porodicu Leščešin iz Gornjih Srđevića kod Srpca teško je i zamisliti, a kamoli doživeti.\nUDARIO BICIKLISTU I POBJEGAO Policija u Srpcu uhapsila nesavesnog vozač\nPolicija u Srpcu rasjetlila je detalje saobraćajne nesreće u kojoj je povređen biciklista D.V.\nTRAGEDIJA NA SVINJOKOLJU Muškarac (44) pomagao komšiji, posekao se i iskrvario nasmrt\nPero L. (44) iskrvario je nasmrt nakon što se tokom svinjokolja posekao nožem u predelu desne prepone u mestu Srđevići kod Srpca.\nLekari se bore za život malog pacijenta: Dete koje je palo s traktora u Srpcu u teškom stanju\nDvogodišnje dete koje je teško povređeno u saobraćajnoj nesreći koja se jučer dogodila u mestu Povelič kod Srpca, nalazi se u indukovanoj komi i priključeno je na aparat za mehaničku ventilaciju u UKC RS.\nSVE ZA NEODLUČNU SUPRUGU Vojin zbog žene projektovao i izgradio rotirajuću kuću (VIDEO)\nKada se kuća gradi večita je dilema na koju stranu za lepši pogled okrenuti prozore\nPolicija oduzela automobil u Srpcu: VOZIO PIJAN I BEZ DOZVOLE, za kazne dugovao skoro 3.000 evra\nPolicija u Srpcu privremeno je oduzela vozilo "folksvagen" od osobe iz ovog mesta čiji su inicijali S.K. zbog upravljanja neregistrovanim vozilom pod dejstvom alkohola.\nPUCALI PO SELU U Srpcu policija uhapsila četiri osobe\nPolicija je u Srpcu uhapsila više osoba zbog sumnje da su u proteklom periodu u mestu Župski Razboj u tom gradu više puta uznemiravali građane pucanjem iz vatrenog oružja.\n"Sreća došla u pravom trenutku": Konobar iz Srpca ogrebao 25.000 evra\nInstant srećka "Treća sreća" Lutrije Republike Srpske donela je 21-godišnjem N.P. konobaru iz Srpca nagradu od 25.000 evra (50.000 KM).\nNESVAKIDAŠNJI INCIDENT U SRPCU Posle svadbe pucao iz puške, pa slučajno ranio muzičara\nPripadnici Policijske stanice Srbac uhapsili su Milu Kovačevića (24) iz tog mesta, zbog sumnje da je nesrećnim slučajem na svadbio ranio muzičara Dragoslava Bučića (32) iz Loznice.\nUHAPŠEN NESAVESNI VOZAČ Skrivio nesreću, pa pobegao\nPolicija je uhapsila R.D. iz Srpca zbog sumnje da je juče oko 19. 20 izazvao saobraćajnu nesreću u mestu Razboj Ljevčanski i pobegao.


Vi ste ovde: Overa / OVERA / JAVNI BELEŽNICI / Koja ovlašćenja ima javni beleznik (notar) i kako ih obavlja\nKOJA OVLAŠĆENJA IMA JAVNI BELEŽNIK I KAKO IH OBAVLJA\nKoja ovlašćenja se mogu dati javnom beležniku\n(član 30a Zakona o vanparničnom postupku)\nSud može dati javnom beležniku ovlašćenje za sprovođenje postupka za koji je nadležan sud ili za preduzimanje pojedinih vanparničnih radnji.\nSud ne može poveriti javnom beležniku sprovođenje postupaka u statusnim i porodičnim stvarima, sprovođenje postupka za određivanje naknade za eksproprisanu nepokretnost, vođenje javnih knjiga i registara za koje je zakonom predviđeno da ih vodi sud, sastavljanje isprava za koje je ovim ili posebnim zakonom predviđena isključiva nadležnost suda i sprovođenje postupka za raspravljanje zaostavštine kada je za nasleđivanje merodavno pravo strane države.\nKo daje ovlašćenja javnom beležniku\n(član 30b Zakona o vanparničnom postupku)\nSudija kojem je dodeljen predmet donosi rešenje kojim se javnom beležniku poverava sprovođenje postupka ili preduzimanje pojedine procesne radnje a protiv tog rešenja kojim se javnom beležniku poverava sprovođenje postupka ili preduzimanje pojedine procesne radnje nije dozvoljena žalba.\nKo određuje kome javnom beležniku se daju ovlašćenja\n(član 30v Zakona o vanparničnom postupku)\nPredsednik suda donosi rešenje o određivanju javnog beležnika kojem se upućuje povereni predmet donosi, koji je po zakonu nadležan da sprovede postupak, odnosno da preduzme pojedinu procesnu radnju.\nPredmet se može uputiti javnom beležniku čije se službeno sedište nalazi na području tog suda.\nAko na području suda službeno sedište ima više javnih beležnika, sud je dužan da im predmete dodeljuje ravnomerno, prema azbučnom redu njihovih prezimena.\nAko je neki javni beležnik promenio prezime ili ako je princip azbučnog reda narušen zato što je javni beležnik opravdano odbio da prihvati povereni posao, prvi sledeći predmet poverava se onom javnom beležniku kojem je dodeljeno najmanje predmeta.\nDa li je javni beležnik dužan da prihvati posao koji mu je poveren\n(član 30g Zakona o vanparničnom postupku)\nJavni beležnik je dužan da prihvati posao koji mu je poveren.\nJavni beležnik može odbiti da sprovede postupak koji mu je poveren, odnosno da preduzme procesnu radnju koja mu je poverena kada postoji razlog za njegovo isključenje, odnosno izuzeće ili neka druga okolnost koja ga objektivno sprečava da prihvati povereni posao.\nO opravdanosti razloga za odbijanje poverenog posla odlučuje sud koji je doneo rešenje o poveravanju posla.\nAko sud proceni da postoji opravdan razlog za odbijanje poverenog posla, naređuje javnom beležniku da vrati spise predmeta koji mu je poveren u roku od sedam dana.\nDa li je javni beležnik dužan da postupa po pravilima postupka koji važe za posao koji mu je poveren\n(član 30d Zakona o vanparničnom postupku)\nJavni beležnik je dužan da postupa po pravilima koja važe za postupak koji mu je poveren.\nPostojanje razloga za isključenje, odnosno izuzeće javnog beležnika i njegova dužnost da čuva službenu tajnu cene se prema pravilima postupka čije sprovođenje mu je povereno.\nPrilikom sprovođenja postupka, odnosno procesne radnje koja mu je poverena javni beležnik je ovlašćen da pribavlja potrebne podatke i isprave od drugih nadležnih organa, a podnesci kojima to traži oslobođeni su plaćanja taksa.\nU kom roku je javni beležnik dužan da obavi posao koji mu je poveren\n(član 30đ Zakona o vanparničnom postupku)\nRešenjem kojim poverava javnom beležniku sprovođenje postupka ili preduzimanje procesne radnje sud određuje rok u kojem mora obaviti povereni posao.\nAko javni beležnik ne može da obavi poveren posao u ostavljenom roku dužan je da o tome bez odlaganja obavesti sud i učesnike.\nObaveštenje mora da sadrži razloge zbog kojih povereni posao ne može da se obavi u ostavljenom roku.\nPošto primi obaveštenje, sud donosi odluku da javnom beležniku ostavi naknadni rok za obavljanje poverenog posla, da posao poveri drugom javnom beležniku ili da sam sprovede postupak, odnosno pojedinu procesnu radnju.\nKako se i ko vrši nadzor nad radom javnog beležnika\n(član 30e i 30ž Zakona o vanparničnom postupku)\nSud koji je javnom beležniku poverio sprovođenje postupka ili preduzimanje pojedine procesne radnje vrši nadzor nad njegovim radom.\nNa zahtev suda koji mu je poverio posao javni beležnik je dužan da mu preda na uvid sve spise predmeta i podnese pismeni izveštaj o svom radu.\nSud donosi rešenje o oduzimanju poverenog posla javnom beležniku koji radi na štetu stranaka, stvara im suvišne troškove, neopravdano odugovlači postupak ili kada to nalažu drugi opravdani razlozi.\nProtiv rešenja o oduzimanju poverenog posla nije dozvoljena žalba.\nRešenjem o oduzimanju poverenog posla sud naređuje javnom beležniku da prekine svaki rad na predmetu i da mu dostavi sve spise predmeta.\nRešenje o oduzimanju poverenog posla sud dostavlja: javnom beležniku, učesnicima u postupku, disciplinskom tužiocu Javnobeležničke komore i ministru nadležnom za poslove pravosuđa.\nDa li se može napadati rešenje koje je doneo javni beležnik\n(član 30z Zakona o vanparničnom postupku)\nKako se i ko određuje nagradu za rad javnog beležnika\n(član 30i Zakona o vanparničnom postupku)\nNaknadu troškova i nagradu za rad javnom beležniku kao povereniku suda određuje i isplaćuje sud prema Javnobeležničkoj tarifi.\nJavni beležnik ne sme da se sporazumeva sa učesnicima o naknadi troškova i nagradi za svoj rad, niti sme od njih naplaćivati naknadu troškova i naknadu za svoj rad.\nO naplati taksa, predujmljivanju i naplati troškova postupka, kao i o oslobađanju učesnika u postupku od troškova postupka odlučuje se prema pravilima postupka čije je sprovođenje povereno javnom beležniku.\nTags: beležnik, notar\nhttps://www.overa.rs/wp-content/uploads/2012/07/overa_logo4.png 0 0 ljuban https://www.overa.rs/wp-content/uploads/2012/07/overa_logo4.png ljuban2014-06-06 23:58:512014-08-30 07:35:02Koja ovlašćenja ima javni beleznik (notar) i kako ih obavlja\nIzuzeće javnog beležnika (notara) - član 54. Zakona o javnim beležnicima\nKo je javni beležnik (notar) i koje poslove obavlja Ovlašćenja i nadležnost javnog beleznika (notara) za sastavljanje isprav...


Carski bal u Beču u novogodišnjoj noći - Klix.ba\nBalska sezona 2012.\nCarski bal u Beču u novogodišnjoj noći\n28.12.2011. u 11:22\nPočetak Balske sezone u Beču ozvaničit će 42. Carski bal koji će se u novogodišnjoj noći održati u palati Hofburg.\nČetiristo pedeset malih, srednjih i velikih balova posjetit će više od 360.000 domaćih i stranih ljubitelja plesa, muzike i tradicije, a bečka privreda, unatoč ekonomskoj krizi, očekuje više od 70 miliona eura prihoda.\nMeđu poznatije balove sezone ubraja se Bal konditora na kojem će 13. januara biti služeno 3.000 torti, a poklon-kuponi padat će sa stropova u balonima. Istovremeno će se u bečkoj Vijećnici održavati 90. Bal cvijeća, na kojem će, povodom 150. godišnjice svog postojanja, gradsko vrtlarsko preduzeće okititi balsku salu s preko 100.000 cvjetova.\nBal Ekonomskog univerziteta okupit će 14. januara u Hofburgu studente, poduzetnike, stručnjake i političare od kojih je veliki broj svoju karijeru započeo na ovom Univerzitetu. Moto ovogodišnjeg bala ekonomista glasi „International“.\nU jednoj od najpoznatijih svjetskih koncertnih dvorana, bečkom Musikvereinu, 19. janura se održava Bal Bečke filharmonije, a dan kasnije u Hofburgu u svečanim uniformama zaplesat će pripadnici Savezne vojske republike Austrije na Balu oficira.\nDugu tradiciju imaju i strukovni balovi u Beču, pa će Farmaceutska komora svoj 70. bal održati 21. januara, a Liječnička komora tradicionalno posljednje januarske subote.\nMeđu najveće balove sezone ubraja se Bal bečkih kafana koji će 10. februara po 55. put okupiti više od 5.000 gostiju. Klub vlasnika kafana itekako ima razloga za slavlje, jer su bečke kafane nedavno uvrštene na UNESCO-vu listu svjetske kulturne baštine.\nNajveći bal sezone je Operski bal koji okuplja zvijezde, političare i elitne goste iz zemlje i svijeta. Najpoznatiji bal na svijetu održat će se 16. februara u Državnoj operi.


Narodna skupština Republike Srbije | Odbor za dijasporu i Srbe u regionu\nNarodna skupština Republike Srbije / Aktivnosti / Narodna skupština / Radna tela / Odbori, pododbori, radne grupe / Odbor za dijasporu i Srbe u regionu\nNa sednici Odbora, održanoj 22. aprila, članova Odbora razmotrili su jedinu tačku dnevnog reda, sećanje na žrtve genocida u Nezavisnoj Državi Hrvatskoj, povodom 74 godine od proboja poslednjih jasenovačkih logoraša.\nOdbor za dijasporu i Srbe u regionu je, na sednici održanoj 1. aprila 2019. godine, razmotrio je sredstva, Budžetom Republike Srbije za 2019. godinu, opredeljena Ministarstvu spoljnih poslova, Ministarstvu kulture i informisanja i Ministarstvu prosvete, nauke i tehnološkog razvoja za finansiranje aktivnosti koje se odnose na dijasporu i Srbe u regionu.\n13. sednica Odbora za dijasporu i Srbe u regionu na temu aktivnosti Konferencije srpskih nacionalnih organizacija iz zemalja regiona\nUtorak, 3. jul 2018.\nČlanovi Odbora za dijasporu i Srbe u regionu održali su sednicu na kojoj su razmotrili položaj Srba u Federaciji Bosne i Hercegovine sa akcentom na imovinsko-pravna pitanja.\n11. sednica Odbora za dijasporu i Srbe u regionu\nNa sednici održanoj 17. maja 2018. godine, članovi Odbora za dijasporu i Srbe u regionu razgovarali su o značaju predstojećih izbora u Bosni i Hercegovini za položaj Srba u Federaciji BiH.\nNa sednici održanoj 22. marta 2018. godine, članovi Odbora razmatrali su položaj studenata srpskog porekla iz regiona, koji studiraju u Srbiji.\nNa sednici, održanoj 4. decembra, razmotren je Predlog zakona o budžetu Republike Srbije za 2018. godinu, koji je podnela Vlada, u delu koji se odnosi na Upravu za saradnju s dijasporom i Srbima u regionu.


Anketom odlučeno da Stari savski most postane skulptura u parku Ušće - Naša Borba\nTa opcija osvojila je više glasova od varijante da tramvajski most premosti obalu Save između Novog Beograda i Ade Ciganlije isključivo za pešačko-biciklistički saobraćaj\nDeo javnosti koji je pre raspisivanja ankete o sudbini Starog savskog mosta bio uveren da je već odlučeno da on bude postavljen kao skulptura u parku Ušće juče je već bio uveren da su imali pravo. Jer, zvanični rezultati glasanja na portalu grada okončani su u korist opcije da se rečna saobraćajnica premesti između Muzeja savremene umetnosti i Brankovog mosta, da ispod nje budu ugostiteljski objekti i nekoliko galerija, i da se gradi pešačko-biciklistički most u Bloku 70, u produžetku Omladinskih brigada. Sa osvojena 3.454 glasa to je za 618 glasova više od druge ponuđene varijante – preseljenje i dogradnja mosta između Novog Beograda i Ade Ciganlije za pešačko-biciklistički saobraćaj. Ona bi obuhvatila demontažu Starog savskog mosta sa sadašnje pozicije i postavljanje na novu lokaciju sa izradom novih betonskih stubova, čelične konstrukcije i izgradnju prilaznih staza u nastavku Ulice omladinskih brigada do Ade Ciganlije.\nZvaničnici grada uveravali su da će Beograđani, učesnici ankete, dati poslednju reč o sudbini mosta, ali se iz njihovih izjava moglo zaključiti da navijaju za opciju koja je na kraju i pobedila. Oni se juče tim povodom nisu oglašavali. U naredne dve nedelje, kako smo nezvanično saznali u Gradskoj upravi, biće poznati „sledeći koraci u vezi sa Starim savskim mostom”.\nŠta god da to značilo, most je za dislokaciju viđen još 2016, a prema poslednjim najavama trebalo bi da bude izmešten sa sadašnje pozicije na proleće sledeće godine. Na njegovom mestu treba da bude podignut novi, ali većeg kapaciteta, zbog izgradnje stambeno-poslovnog kompleksa „Beograd na vodi”.\nPrethodni tekstONI SU UBILI POLICAJCA MILUTINA LEKOVIĆA: Albanski državljani sprovedeni pod oružjem na saslušanje (VIDEO)\nSledeći tekstŠAMAR GLOBALISTIMA: Italijanski sud podržao neofašiste, a kaznio „Fejsbuk”


Izvor: JUGpress.com, 26.Jul.2021, 22:19\nZbog toga ispada da mali potrošači plaćaju visoku cenu proizvodnje struje, koja se u Srbiji najvećim delom dobija sagorevanjem uglja, piše Nova ekonomija.\nPredstavnici Udruženja za zaštitu potrošača Prosperitet izračunali su da su 56 odsto troškova >> Pročitaj celu vest na sajtu JUGpress.com << za struju administrativni nameti, dok zapravo 44 odsto troškova predstavlja sama energija.\nKako kaže član Prosperiteta, inženjer elektronike Milorad Rančić, EPS obračunsku snagu električne energije računa tako što množi jačinu struje na glavnim osiguračima koje svaki potrošač ima na svojoj razvodnoj tabli.\n“Kod mene je napon mreže 16 ampera, kod vas je možda 25 (to je sledeća veća vrednost) puta 230 volti, pa puta broj faza, a ja imam trofaznu struju i to izađe 11,04 kilovata”, objašnjava sagovornik Nove ekonomije.\nDodaje da je EPS na taj način potrošaču odobrio 11,04 kilovata snage, kao i da taj podatak stoji na poleđini računa za struju u gornjem levom uglu. On zaključuje da je ta obračunska snaga administrativno određena snaga.\n“Oni meni sada praktično prodaju 11,04 kilovata, pomnože sa cenom snage i to mesečno ispadne negde oko 600 i nešto dinara”, kaže Rančić.\nPrema njegovim rečima, ako svi potrošači u Srbiji imaju obračunatih 11 kW, pa i više, kada se to pomnoži sa oko 3,6 miliona brojila, ispalo bi da će elektro-energetski sistem Srbije biti opterećen sa 39.000 megavata u slučaju da svi istovremeno uključe sve svoje aparate.\nProblem je, međutim, što EPS, kako Rančić podseća, raspolaže sa daleko manjom ukupnom instaliranom snagom, kapaciteta 7.855 megavata koliko može da proizvede iz svojih resursa. Dakle, kako smatra Rančić, ispada da EPS potrošačima prodaje 31.000 megavata više nego što zapravo ima.\nPrema njegovom mišljenju, veći potrošači treba da plate tu skuplju cenu proizvodnje struje, jer sada ispada da manji plaćaju ono što veliki potroše.\nRadio 021: Udruženje za zaštitu potrošača: EPS građanima naplati veću obračunsku snagu nego što zapravo ima\n17:18: Kisić Tepavčević: Krf i Vido simboli bola, hrabrosti i ponosa\n17:18: Danijel Krejg, poput Bonda, postao počasni komandant Kraljevske ...\n17:18: Korona u regionu "bukti"; U Sloveniji najgore, Hrvatska i dalje u...\n17:17: (UŽIVO) CRNO-BELI NA TEŠKOM GOSTOVANJU: Mladost - Partizan\n17:16: VELIKO SRCE MARKA NIKOLIĆA: Boksuje za decu obolelu od raka!\n17:16: Astrololozi jednoglasni: NAJLEPŠI LJUDI rađaju se u ova 3 znaka...\n17:16: Batut: U ovogodišnjoj sezoni registrovano 15 slučajeva groznice...\n17:15: Žoržinjova životna priča: Živeo sam sa 20 evra sedmično, gl...\n17:14: Radosavljević: Formiranje Zajednice srpskih opština bez Prišti...\n17:13: "SAMO NEKA NASTAVI TAKO" Vučić o mladoj poslanici SNS Neveni ...\n17:11: Desetkovana Zvezda na premijeri sa Splitom\n17:11: HRVAT NA ČELU ČILEA? On je glavni kandidat za predsednika\n17:11: Bolni gasovi mogu da ukažu na ozbiljan problem – šta ih sve i...\n17:11: Litvanija: Zbog cenzure ne bi trebalo koristiti kineske telefone ...\n17:10: Litvanija: Zbog cenzure ne bi trebalo koristiti kineske telefone ...\n17:10: Brnabić: Odličan sastanak; Akcenat na destruktivnom ponašanju ...\n17:08: Vučić: Zakon o policiji povučen iz formalnih razloga\n17:08: Aleksandar Savić izabran za predsjednika BORS-a\n17:08: Dečji dispanzer u Pirotu 10 dana u kovid sistemu, virus potvrđe...


Fizičkom aktivnošću protiv demencije\nVežbanje može pomoći ljudima koji pate od demencije, pokazalo je nedavno sprovedeno istraživanje.\nKako ljudi žive sve duže, statistika pokazuje da i broj onih koji pate od demencije raste, a postoji i bojazan da će se ovaj rast nastaviti u decenijama pred nama. Demencija utiče na mozak na različite načine, razarajući memoriju i ličnost. I ranije je postojalo verovanje da se vežbanje može pokazati kao vrlo korisno u borbi protiv demencije ili u, makar, usporavanju njenog napredovanja. To omogućava obolelima od demencije da obave svoje dnevne zadatke bez većih problema, čime se ujedno olakšava posao i porodici i negovateljima.\n„Ranija ispitivanja nisu pokazala kakve efekte vežbanje ima kod starijih lica“, istakla je Doroti Forbs, profesorka nege zaposlenja na Univerzitetu u Alberti. „Studija koju smo nedavno sproveli otkrila nam je da programi vežbanja daju obećavajuće rezultate dementnim osobama koje su u odmaklom životnom dobu.“\nIpak, naučnici nisu uspeli da utvrde da li redovni treninzi smanjuju simptome depresije kod ovakvih pacijenata. Takođe, ostalo je nejasna pitanje opšteg kvaliteta života, jer naučnici koji su sproveli istraživanje nisu raspolagali neophodnim podacima. Forbsova i njen tim naglašavaju da njihova studija ovim otkrićem nije završena i da će, uz nadu da će doći i do novih podataka koji bi im mogli pomoći, pokušati da dođu do novih saznanja koja će olakšati život dementnim osobama.\n„Naravno, potrebno je da nastavimo ispitivanje uticaja fizičke aktivnosti na demenciju“, rekla je Forbsova. „Takođe, važno je utvrditi i nivo vežbanja koji je neophodan da bi osoba koja pati od ove bolesti uspela da je pobedi.“


Presuda u predmetu Stojković protiv Srbije, doneta 22. januara 2019. godine, predstavka broj 24899/15\nEvropski sud za ljudska prava (u daljem tekstu: Sud) je 22. januara 2019. godine doneo presudu u predmetu Stojković protiv Srbije, predstavka broj 24899/15.\nPodnositeljka predstavke se, prema članu 6. stav 1. Evropske konvencije za zaštitu ljudskih prava i osnovnih sloboda (u daljem tekstu: Konvencija), prituživala na prekomernu dužinu trajanja domaćeg upravnog postupka u kome je bila stranka.\nSud je utvrdio da je predmetni postupak o kome je reč započet je 10. oktobra 2005. godine, kada je podnositeljka predstavke izjavila žalbu protiv prvostepene upravne odluke od 28. septembra 2005. godine. Postupak je pravosnažno okončan 17. marta 2011. godine. Takođe, Ustavni sud je 4. novembra 2014. godine odbio ustavnu žalbu podnositeljke predstavke sa obrazloženjem da postupak u određenoj meri jeste trajao prekomerno zbog ponašanja upravnih organa, ali da ni u jednom trenutku podnositeljka nije trpela neizvesnost u pogledu ishoda postupka.\nVlada Republike Srbije (u daljem tekstu: Vlada) je istakla da predmetni postupak nije trajao nerazumno dugo, oslanjajući se na argumente Ustavnog suda.\nMeđutim, Sud je konstatovao da je prethodno već imao prilike da razmatra slične predstavke podnete protiv Srbije u kojima je utvrđivao povredu člana 6. stav 1. Konvencije. Sud je, zatim, bez daljeg obrazloženja, utvrdio da u ovom predmetu nisu ponuđeni dokazi koji bi ga ubedili da odluči drugačije u odnosu na pomenute predmete u kojima je utvrđivao povredu.\nU skladu sa tim, Sud je utvrdio da je došlo do kršenja člana 6. stav 1. Konvencije i dodelio podnositeljki određene iznose na ime naknade nematerijalne štete i troškova postupka (2.000 evra i 500 evra).


SKUPŠTINA DRUŠTVA SUDIJA SRBIJE BIĆE ODRŽANA 4. APRILA 2015.\nPredsednica Društva sudija Srbije Dragana Boljević sazvala je Skupštinu Društva sudija Srbije za subotu, 4. aprila 2015. godine, sa početkom u 12 časova, u amfiteatru II (Slobodan Jovanović) Pravnog fakulteta u Beogradu.\nNa dnevnom redu biće prethodni postupak (izbor radnih tela, utvrđivanje uslova za rad Skupštine, usvajanje dnevnog reda), izbor predsednika i zamenika predsednika Društva sudija Srbije, izveštaji o radu organa Društva sudija Srbije i usvajanje plana aktivnosti Društva sudija Srbije.\nKandidature za predsednika i zamenika predsednika Društva mogu se dostaviti najkasnije do 30. marta 2015. godine kancelariji Društva sudija Srbije.\nSudije koje nisu u mogućnosti da Skupštini prisustvuju lično treba punomoćjem (koje ne zahteva overu) da ovlašćujete određenog člana Društva sudija za predstavljanje na Skupštini i za glasanje i dostave ga kancelariji Društva sudija poštom ili ga predaju na dan održavanja Skupštine. Obrazac punomoćja može se naći na internet stranici www.sudije.rs. (ONLINE).\nIzvor: Vebsajt Društva sudija Srbije, 23.02.2015.


UNICEF Bosnia and Herzegovina - Info centar - Parlament Federacije usvojio Deklaraciju o pravu djeteta na imunizaciju\nDeklaraciju o pravu djeteta na imunizaciju prezentirao je Federalni ministar zdravstva a usvojili svi clanovi Parlamenta Federacije Bosne i Hercegovine. Ovaj događaj je organiziran u sklopu programa Evropske sedmice imunizacije (ESI ) uz prisustvo djece iz Sarajevskih obdaništa koji su svojim ucešćem i pjesmom izmijenili zgradu parlamenta po svojoj mjeri.\nPored toga, u ime svih članova Parlamenta, Federalni ministar zdravstva je zahvalio UNICEF- u na dogoročnoj podršci Federalnoj vladi u sprovodjenju programa imunizacije u BiH.\nOvo je prvi put da su djeca pozvana u zgradu Parlamenta da sjede zajedno sa političarima i da učestvuju u sjednici Parlamenta. UNICEF- ove brošure i plakati, izrađeni u okviru Evropske sedmice imunizacije, su bili postavljeni na govornicu, prenoseći poruku o pravu djeteta na imunizaciju i podsjećajući odrasle /političare na njihove odgovornosti.\nCijeli događaj privukao je pažnju novinara i predstavnika medija koji su pratili i izvještavali o ovom neobičnom događaju. Inicijativa o Parlamentu po mjeri djece će se najvjerovatnije nastaviti u BiH. Ona, i u drugim zemljama, može biti korištena kao instrument za podizanje svijesti i odgovornosti kreatora politika koje se odnose na dječja prava.


23. 06. 2016 |\nEvo gde sve deca svraćaju kada su na Internetu.\nNajnoviji izveštaj ukazuje na to da deca širom sveta najviše vremena provode koristeći onlajn kanale komunikacije kao što su društvene mreže, mejlovi, čet programi, što čini 67 odsto njihovih aktivnosti. Gejming portali (11 odsto) i veb stranice koje sadrže informacije o alkoholu, narkoticima i duvanu (9 odsto) nalaze se na drugom i trećem mestu. Takođe, primećena je značajna razlika u interesovanjima kod dece iz različitih zemalja.\nOvaj izveštaj, koji obuhvata period od 12 meseci, prikazuje statističke podatke sa bezbednosnih rešenja kompanije Kaspersky Lab za PC i Mac računare, na kojima je bila uključena opcija za roditeljsku kontrolu, i predstavlja informacije o posetama ili pokušajima poseta veb stranicama sa potencijalno štetnim sadržajem koji obuhvata jednu od 14 kategorija.\nStatistički podaci ukazuju na to da su deca tokom trajanja ovog izveštaja smanjila posetu komunikacionim medijima i veb stranicama sa sadržajem za odrasle. Ovaj trend može biti objašnjen podatkom da deca uglavnom prebacuju ove „osetljive“ aktivnosti na mobilne uređaje, koji nisu bili obuhvaćeni izveštajem.\nKategorija „internet kanali komunikacije” bila je najpopularnija u Meksiku (86 odsto), Rusiji, Brazilu i Italiji (sve zemlje nešto iznad 70 odsto). Tokom ovog perioda, najmanje „komunikativna“ bila su deca u Kini (30 odsto), Nemačkoj (31 odsto) i Velikoj Britaniji (32 odsto). Interesantno je da je u zemljama gde je ova kategorija bila najmanje popularna, velika popularnost primećena u kategoriji „video igre“. Deca u Velikoj Britaniji (28 odsto), Nemačkoj (26 odsto) i Australiji (21 odsto) najčešće su igrala igre na internetu, dok su deca iz Meksika (4 odsto), Italije (6 odsto) i Japana (7 odsto) činili to znatno ređe.\nTagovi :bezbednost na internetu, deca i društvene mreže, deca i kompjuteri, kompjuteri\nKako odvući dete od kompjutera


Cilj EPCG biće niži računi za struju – Portal Bar\nCilj EPCG biće…\nCilj EPCG biće niži računi za struju\nNovo rukovodstvo Elektroprivrede (EPCG) isključivo će voditi računa o interesima građana i kompanije, a strateški ciljevi moraju biti smanjenje iznosa računa za struju i povećanje proizvodnje električne energije, saopštio je novi predsjednik Odbora direktora EPCG Milutin Đukanović.\nOn je u video-izjavi u kojoj je predstavio plan rada državne energetske kompanije kazao da je 20 godina radio u toj kompaniji, kao i da su njegovi roditelji tu proveli čitav radni vijek, prenosi Dnevne novine.\n“Nemam važnijeg posla nego da u granicama svojih mogućnosti doprinesem da EPCG postane lokomotiva privrednog razvoja Crne Gore, a ona to može”, poručio je Đukanović.\nKako je dodao, Odboru direktora će predložiti da preispita politiku subvencija za električnu energiju, te da će zahtijevati da se u rješavanje tog problema uključe i Vlada i Skupština.\n“Predložiću i da se preispita politika naknada operatorima, koje operećuju račune za električnu energiju. Nije u redu da na računu, cijena električne energije učestvuje sa 30 odsto, a ostalo su razne naknade i porezi”, rekao je Đukanović.\nPredsjednik Odbora direktora EPCG poručio je i da nema govora o gašenju Termoelektrane u Pljevljima, te da se mora završiti modernizacija tog energetskog objekta.\n“Ekološka rekonstrukcija i sanacija Maljevca biće završeni. Gašenje Termoelektrane nije opcija. Važno je da će nastaviti da radi i biće najmodernija u regionu. Takođe, preispitaće se svi ugovori i tenderi koje je sklapala ili država ili EPCG”, najavio je Đukanović, dodajući da će se razvoj EPCG bazirati na zelenoj energiji.


Zamjenik predsjedavajućeg Doma naroda Parlamentarne skupštine BiH Nikola Špirić izjavio je da su sve češći izvještaji međunarodnih institucija prema kojima je BiH na začelju lista po ekonomskim pokazateljima, te izrazio bojazan da će neformiranje vlasti uticati na to da ti rezultati bude sve lošiji.\n"Osim toga, imamo situaciju u kojoj smo sve dalje od kandidatskog statusa za EU, a skloni smo za to da optužujemo druge i bježimo od unutrašnjeg dijaloga koji je jedini put ka napretku svih nas koji živimo u BiH", rekao je Špirić Srni.\nIstičući da je formiranje vlasti imperativ za ekonomski napredak i položaj BiH na spoljnopolitičkom planu, Špirić je konstatovao da to mnogo bolje vide prijatelji BiH iz inostranstva.\nPrema njegovim riječima, u BiH se ništa neće riješiti statusom-kvo, niti će biti moguće ponuditi bilo kakvo rješenje i za migrantsku krizu i ekonomski razvoj.\n"Predstavnici svih prijateljskih država i međunarodnih institucija ocjenjuju da moramo formirati vlast i krenuti naprijed, ali to je stvar našeg unutrašnjeg dogovora. Sve što sami dogovorimo bolje je od inat-politike i iščekivanja da neko rješenje donese izvana", naglasio je Špirić.\nNavodeći da će se samo tako postići ekonomski ciljevi i odgovoriti izazovima koji su pred BiH na njenom evropskom putu, Špirić je rekao da se tek tada može očekivati da oni koji su spremni da ekonomski podrže BiH počnu i da ulažu.\n"Razgovori okrenutih leđa" su dovoljni da nas odvedu još dublje u krizu i pojačaju imigracione procese koji će, ako se nastave, BiH sve više pretvarati u praznu ljušturu. Vrijeme je da pobijedimo inate i vlastite sujete", zaključio je Špirić.


Nurković: Građani da se savjesnije ponašaju i poštuju pravila - Vijesti | Radio Televizija Budva - Budva Crna Gora\nCrna Gora poboljšanjem putne infrastrukture nastoji da smanji rizik ne samo od gubitka ljudskih života nego i povreda, saopštio je ministar saobraćaja i pomorstva Osman Nurković i poručio da je jedan život vrijedniji od svega.\nNurković je, povodom obilježavanja sedmice bezbjednosti u saobraćaju, rekao da država radi sve što je do nje i da je potrebna sinergija građana, države i nadležnih organa.\nOn je ocijenio da je osim putne infrarastrukture potrebno i mijenjati svijest građana, navodeći da Ministarstvo ulaže napore u edukaciji profesionalnih građana i da je u saradnji sa Privrednom Komorom edukovano oko tri hiljade profesionalnih vozača.\n"Država ulaže u infrarstrukturu, gradi nove puteve, a građani treba da se savjesnije ponašaju i poštuju pravila i sinergijom svih subjekata treba doći do smanjenja broja udesa i žrtava na našim putevima", naglasio je Nurković.\nOn je ukazao i na edukaciju i ponašanje najmlađih i omladine u saobraćaju.\n"U tom dijelu nastavićemo kao i do sada da pružamo podršku civilnom sektoru kako bismo zajednički i u kontinuitetu uticali i stvarali generacije odgovornih mladih ljudi", kazao je Nurković.\nOn je naveo da se na teritoriji cijele države prosječno godišnje uloži od 40 do 50 miliona EUR u modernizaciju postojećih i izgradnju novih regionalnih i magistralnih saobraćajnica, podižući na taj način stepen sigurnosti saobraćaja na crnogorskim putevima.\nNurković je rekao da se na svakom koraku vide rezultati ulaganja i da se nikada više nije ulagalo u saobraćajnu infrastrukturu nego danas.\n"Ravnomjeran razvoj i modernizacija nacionalne mreže puteva je jedan od prioriteta rada ove Vlade, a fokus je na realizaciji projekata koncipiranih kroz nekoliko programa", kazao je Nurković.\nOn je poručio da se rješavaju indentifikovane takozvane „crne tačke“, prepoznata uska grla, saniraju se mostovi, tuneli, klizišta i kosine, ali grade se i nove treće trake i potpuno novi putni pravci.\n"Jedan od većih projekata je putni pravac Lubnice - Jezerine čime će se spojiti Berane sa Kolašinom i dalje prema Podgorici, koji će skratiti putovanje i povećati bezbjednost saobraćaja", naglasio je Nurković.\nGovoreći o izgradnji prioritetne dionice autoputa Bar Boljare, Smokovac Uvač Mateševo, Nurković je rekao da se zaboravlja činjenica da se na taj način rješava pitanje sigurnosti saobraćaja na jednoj od težih dionica na crnogorskim putevima, kanjon Morače, koji je odnio veliki broj ljudskih života.\nNurković smatra da taj argumet treba da bude i najvažniji kada se dovodi u pitanje opravdanost izgradnje ove dionice.\n"Koristim svaku priliku da istaknem činjenicu da izgubljen život nema cijenu, da se faktor sigurnosti i bezbjednosti saobraćaja ne smije posmatrati kroz finansijske analize, studije isplativosti i ostale tzv. argumente koje se kontinuirano plasiraju crnogorskoj javnosti od određenog dijela medija i civilnog sektora", rekao je Nurković.


Vesti online / Vesti / Ex YU / Srpski jezik u slovenačkim školama\nSrpski jezik u slovenačkim školama\nU Sloveniji će ove školske godine prvi put biti organizovana dopunska nastava na srpskom jeziku za decu staru od sedam do 14 godina. Projekat Srpskog kulturnog centra "Danilo Kiš" u Ljubljani podržala je vlada Slovenije.\nDo kraja godine nastava će biti organizovana i u drugim gradovima u Sloveniji\nNastava će se izvoditi jednom nedeljno u školskim učionicama u Ljubljani, a kasnije u prostorijama kulturno-pastoralnog centra, koji se gradi pored crkve Svetih Ćirila i Metodija u slovenačkom glavnom gradu.\nDo kraja školske godine bi trebalo da nastava na srpskom jeziku bude organizovana i u drugim slovenačkim gradovima u kojima se pokaže interes dece i roditelja.\n"Želimo da spsku i drugu decu, koja žive u Sloveniji motivišemo da uče maternji jezik i kulturu kako bi kod njih sačuvali i povećali osećak nacionalne pripadnosti i vezu sa maticom", saopštio je inicijator projekta Srpski kulturni centar "Danilo Kiš".\nCentar je naveo da se upravo kroz podršku ovakvim projektima, koji omogućavaju negovanje autentične kulture kod predstavnika drugih naroda, ujedno jača i njihova motivacija da se što aktivnije i u punoj meri uključe u slovenačko društvo.\nVođa projekta Petar Damjanić izjavio je da planira nove projekte u toj oblasti i posebno istakao pripremanje vaspitno-obrazovnih programa za predškolsku decu, kao i školu srpskog jezika i srpskih običaja namenjenu pre svega slovenačkim poslovnim krugovima orjentisanim na srpsko tržište.\nNarednih meseci centar priprema i nekoliko projekata, koji se odnose na kulturnu saradnju izeđu Srbije i Slovenije.\nPetak 17.09.2010. 09:05\ntreba da znaju srpski kako bi inače upravljali srpskom privredom koju im zdušno prodaše


Vredni poslovi srpskih građevinaca u Rusiji - UžiceMedia\nNaslovna Privreda Vredni poslovi srpskih građevinaca u Rusiji\nVredni poslovi srpskih građevinaca u Rusiji\nNa sajmu građevinarstva i građevinske opreme WorldBuild 2018 u Moskvi, kompanije iz Srbije, prema prvim analizama, dogovorile su izvozne poslove u Rusiju vredne oko četiri miliona EUR, saopštila je Privredna komora Srbije.\nNa sajmu, u oragnizaciji Privredne komore Srbije (PKS) i Razvojne agencije Srbije (RAS), predstavilo se 11 kompanija iz Srbije u oblasti putne infrastrukture, arhitekturnih fasadnih sistema i profila, opremanja, stolarije, čeličnih konstrukcija i elektroopreme.\nProfesionalni posetioci iz Rusije i regiona Zajednice nezavisnih država (ZND) bili su u prilici da se, na Nacionalnom štandu Srbije, upoznaju sa ponudom srpskih građevinaca, uspostave poslovne kontakte i dogovore saradnju.\nČačanska kompanija Unipromet, privukla je pažnju ruskih kupaca proizvodnim programom bezbednosnih ograda za puteve i protivzvučnih zidova za saobraćajnice, koje su pod strogim režimima kontrole od povišene buke.\nOblast arhitekturnih fasadnih sistema predstavile su kompanije Tehnomarket i EuroBravo. Dugogodišnje iskustvo u poslovanju na tržištima Rusije i ZND, umnogome je doprinelo rešavanju najzahtevnijih projekata pokrivanja objekata fasadnim profilima, opremanja najkvalitetnijom stolarijom, prozorima za industrijsku i domaću primenu i kvalitetnom pozicioniranju na tržištu.\nČelične konstrukcije novosadske kompanije Petro-mont zainteresovale su izvođače građevinskih projekata u Rusiji. Petro-mont je tokom zvaničnog programa Sajma u okviru ekspertske konferencije o inovacijama predstavio i svoj inovativni proizvod autobuska stajališta sa napajanjem na solarnu energiju.\nOblast nameštaja i opremanja objekata predstavila je kompanija Samedi iz Valjeva, a luksuznih enterijera kompanija Entero iz Nove Pazove. Kompanija Digitel iz Gornjeg Milanovca predstavila se inovativnim pristupom uređenja elektromreže i utičnica u poslovnim prostorima.\nVeliko interesovanje izazvao je savremeni proizvodni program šporeta i peći na pelet za kuće, vile i vikendice, smederevske firme Milan Blagojević. Kompanija Alex E&C predstavila\nProizvodi Perfom-a iz Požege (Foto:Sajt firme)\nje know-how u izradi velnes centara i bazena i filtera za prečišćavanje vode primenom najsavremenijih tehnologija, koji su privukli pažnju administracije Centralnog federalnog regiona Ruske Federacije. Beogradski BS stone prestavio je svoja moderna rešenja i fasadni prirodni kamen iz rudnika iz Srbije. Firma Perfom iz Požege, tradicionalno je predstavila širok asortiman proizvodnje perforiranog lima za gazišta, stepenice i industrijsku primenu.\nNacionalni paviljon Srbije, u kome su izlagale domaće firme, osim potencijalnih poslovnih partnera, posetili su predstavnici investicionih fondova zainteresovanih za angažovanje srpskih građevinaca u projektu Ruski Alpi na površini od oko 400 Ha u oblasti Sočija vrednosti od oko 600 mil EUR, predstavnici vodećih regionalnih kompanija kao što su ABS electro, Vellestroy, Peštan, zamenik guvernera Centrale Banke RF.\nWorldBuild Moskva je najveći sajam građevine i opremanja u Rusiji i regionu, ubraja se među vodeće svetske sajmove u ovom sektoru, a učešće srpskih kompanija tradicionalno organizuju PKS i RAS. WorldBuild 2018 održan je početkom aprila, navodi se u informaciji Privredne komore Srbije.\nGRAĐEVINCI SRBIJE U MOSKVI\nPrethodni tekstDa javno ne bude tajno\nSledeći tekstAKCIJA: Oprez u saobraćaju, pojačana kontrola